title: Id-Direttiva tal-Kunsill tat-12 ta' Ġunju 1989 dwar l-introduzzjoni ta' miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol

text:
Avviż Legali Importanti

|

31989L0391

Official Journal L 183 , 29/06/1989 P. 0001 - 0008 Finnish special edition: Chapter 5 Volume 4 P. 0146  Swedish special edition: Chapter 5 Volume 4 P. 0146

		Id-Direttiva tal-Kunsilltat-12 ta' Ġunju 1989dwar l-introduzzjoni ta' miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol(89/391/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 118a tiegħu,Wara li kkunsidra l-proposta mill-Kummissjoni [1], magħmula wara konsultazzjoni mal-Kumitat Konsultattiv dwar is-Sigurtà, l-Iġjene u l-Protezzjoni tas-Saħħa fuq ix-Xogħol,F'kooperazzjoni mal-Parlament Ewropew [2],Wara li kkunsidra l-opinjoni tal-Kunsill Ekonomiku u Soċjali [3],Billi l-Artikolu 118a tat-Trattat jipprovdi li l-Kunsill għandu jadotta, permezz ta' Direttivi, ħtiġiet minimi sabiex jinkoraġġixxu titjib, speċjalment fl-ambjent tax-xogħol, biex jiggarantixxu livell aħjar ta' protezzjoni tas-sigurtà u tas-saħħa tal-ħaddiema;Billi din id-Direttiva ma tiġġustifikax kwalunkwe tnaqqis fil-livelli ta' protezzjoni diġà milħuqa mill-Istati Membri individwali, l-Istat Membru minħabba li jkun marbut, taħt it-Trattat, li jinkoraġġixxi titjib fil-kondizzjonijiet f'dan il-qasam u li jarmonizza kondizzjonijiet waqt li jżomm it-titjib li jkun sar;Billi huwa magħruf li l-ħaddiema jistgħu jkunu esposti għall-effetti ta' fatturi ambjentali perikolużi fuq il-post tax-xogħol matul il-kors tal-ħajja ta' ħidma tagħhom;Billi, skond l-Artikolu 118a tat-Trattat, id-Direttivi bħal dawn għandhom jevitaw milli jimponu restrizzjonijiet amministrattivi, finanzjarji u legali li jżommu lura l-ħolqien u l-iżvilupp ta' intrapriżi żgħar u ta' daqs medju;Billi l-komunikazzjoni mill-Kummissjoni dwar il-programm tagħha li jikkonċerna s-sigurtà, l-iġjene u s-saħħa fuq ix-xogħol [4] jipprovdi għall-adozzjoni tad-Direttivi mfassla sabiex jiggarantixxu s-sigurtà u s-saħħa tal-ħaddiema;Billi il-Kunsill, fir-riżoluzzjoni tiegħu tal-21 ta' Diċembru 1987 dwar is-sigurtà, iġjene u s-saħħa fuq ix-xogħol [5], ħa nota ta' l-intenzjoni tal-Kummissjoni li tgħaddi lill-Kunsill fil-futur qrib, Direttiva dwar l-organizzazzjoni tas-sigurtà u s-saħħa tal-ħaddiema fuq il-post tax-xogħol;Billi fi Frar 1988 il-Parlament Ewropew adotta erba' riżoluzzjonijiet wara d-dibattitu fuq is-suq intern u il-protezzjoni tal-ħaddiem; billi dawn ir-riżoluzzjonijiet stiednu b'mod speċifiku lill-Kummissjoni sabiex tfassal Direttiva ta' struttura sabiex isservi bħala bażi għal aktar Direttivi speċifiċi li jkopru r-riskji kollha marbuta mas-sigurtà u s-saħħa fuq il-post tax-xogħol;Billi Stati Membri għandhom responsabbilità li jinkoraġġixxu titjib fis-sigurtà u s-saħħa tal-ħaddiema fit-territorju tagħhom; billi it-teħid ta' miżuri għall-protezzjoni tas-saħħa u s-sigurtà tal-ħaddiema fuq ix-xogħol tgħin ukoll, f'ċerti każijiet, fil-preservazzjoni tas-saħħa u possibiliment tas-sigurtà tal-persuni li jgħixu magħhom;Billi hemm differenzi mhux ħażin fis-sistemi leġislattivi ta' Stati Membri li jkopru s-sigurtà u s-saħħa fuq il-post tax-xogħol u għalhekk hemm bżonn li jiġu mtejbin; billi d-dispożizzjonijiet nazzjonali dwar is-suġġett, li ta' sikwit jinkludu speċifikazzjonijiet tekniċi u/jew standards li jirregolaw lilhom innfushom, jistgħu jirriżultaw f'livelli differenti ta' sigurtà u ta' protezzjoni tas-saħħa u jistgħu jippermettu kompetizzjoni bi ħsara għas-sigurtà u s-saħħa;Billi l-inċidenza ta' aċċidenti fuq ix-xogħol u ta' mard ikkaġunat mix-xogħol għadu għoli ħafna; billi għandhom jiġu ntrodotti jew imtejba miżuri ta' prevenzjoni mingħajr dewmien sabiex jipproteġu is-sigurtà u s-saħħa tal-ħaddiema u sabiex jiżguraw livell ogħla ta' protezzjoni;Billi, sabiex jiġi żgurat livell ogħla ta' protezzjoni, il-ħaddiema u/jew ir-rappreżentanti tagħhom għandhom jiġu informati bir-riskji għas-sigurtà u s-saħħa tagħhom u bil-miżuri meħtieġa sabiex jitnaqqsu jew jiġu eliminati dawn ir-riskji; billi għandhom ikunu wkoll f'pożizzjoni li jikkontribwixxu, permezz ta' parteċipazzjoni bilanċjata skond il-liġijiet u/jew prattiċi nazzjonali, li jaraw li jkunu ttieħdu l-miżuri protettivi meħtieġa;Billi l-informazzjoni, d-djalogu u l-parteċipazzjoni bbilanċjata dwar is-sigurtà u saħħa fuq ix-xogħol bejn min iħaddem u l-impjegati u/jew ir-rappreżentanti tagħhom għandhom jiġu żviluppati permezz ta' proċeduri u strument xierqa, skond il-liġijiet u/jew prattiċi nazzjonali;Billi t-tijib fis-sigurtà, iġjene u s-saħħa tal-ħaddiema fuq ix-xogħol huwa għan li ma għandux jiġi subordinat għal konsiderazzjonijiet purament ekonomiċi;Billi min iħaddem għandu jkun obbligat li jżomm lilu nnifsu informat bl-aħħar żviluppi fit-teknoloġija u sejbiet xjentifiċi li jikkonċernaw it-tfassil ta' post tax-xogħol, għandu jingħata każ tal-perikoli fl-intrapriża tagħhom, u għandhom jinformaw lir-rappreżentanti tal-ħaddiema li jeżerċitaw id-drittijiet ta' parteċipazzjoni taħt din id-Direttiva bix-xieraq, sabiex ikunu jistgħu jiggarantixxu livell aħjar ta' protezzjoni tas-saħħa u sigurtà tal-ħaddiema;Billi d-disposizzjonijiet ta' din id-Direttiva jgħoddu, mingħajr preġudizzju għal dispożizzjonijiet oħra tal-preżent jew tal-futur aktar stretti, għar-riskji kollha, u b'mod partikolari għal dawk li joħorġu mill-użu fuq ix-xogħol ta' aġenti kimiċi, fiżiċi u bioloġiċi koperti bid-Direttiva 80/1107/KEE [6], kif l-aħħar emendata b'Direttiva 88/642/KEE [7];Billi, skond id-Deċiżjoni 74/325/KEE [8], il-Kumitat Konsultattiv dwar is-Sigurtà, Iġjene u Protezzjoni tas-Saħħa fuq ix-Xogħol jiġi kkonsultat mill-Kummissjoni fuq l-abbozzar tal-proposti f'dan il-qasam;Billi jeħtieġ li jiġi stabbilit Kumitat magħmul minn membri maħtura mill-Istati Membri sabiex jassisti lill-Kummissjoni fit-twettiq ta' l-addattazzjonijiet tekniċi għad-Direttivi individwali li għalihom hemm ipprovdut f'din id-Direttiva.ADOTTA DIN ID-DIRETTIVA:IT-TAQSIMA IDISPOŻIZZJONIJIET ĠENERALIL-Artikolu 1Għan1. L-għan ta' din id-Direttiva huwa li jiġu introdotti miżuri sabiex jinkoraġġixxu titjib fis-sigurtà u fis-saħħa tal-ħaddiema fuq ix-xogħol.2. Għal dak il-għan fiha prinċipji ġenerali li jikkonċernaw il-prevenzjoni ta' riskji ikkaġunati mix-xogħol, il-protezzjoni tas-sigurtà u tas-saħħa, l-eliminazzjoni ta' fatturi ta' riskju u ta' aċċident, l-informar, ikkonsultar, parteċipazzjoni bilanċjata skond il-liġijiet u/jew prattiċi nazzjonali u t-taħriġ ta' ħaddiema u tar-rapreżentanti tagħhom, kif ukoll bħala linji ta' gwida ġenerali għall-implimentazzjoni ta' dawn il-prinċipji.3. Din id-Direttiva għandha tkun mingħajr preġudizzju għad-dispożizzjonijiet nazzjonali u tal-Komunità eżistenti jew tal-futur li jkunu aktar favorevoli għall-protezzjoni tas-sigurtà u tas-saħħa tal-ħaddiema fuq ix-xogħol.L-Artikolu 2Għan1. Din id-Direttiva għandha tgħodd għas-setturi ta' attività kollha, kemm pubbliċi u kemm privati (industrijali, agrikoli, kummerċjali, amministrattivi, ta' servizz, edukattivi, kulturali, ta' serħan etċ.).2. Din id-Direttiva ma għandhiex tgħodd fejn karatteristiċi partikolari għal ċerti attivitajiet ta' servizzi pubbliċi speċifiċi, bħall-forzi armati jew il-pulizija, jew għal ċerti attivitajiet speċifiċi fis-servizzi tal-protezzjoni ċivili, b'mod inevitabbli jmorru kontra tagħha.F'dak il-każ, is-sigurtà u s-saħħa tal-ħaddiema għandhom ikunu żgurati sa fejn ikun possibbli fid-dawl ta' l-għanijiet ta' din id-Direttiva.L-Artikolu 3DefinizzjonijietGħall-għanijiet ta' din id-Direttiva, it-termini segwenti għandhom ikollhom it-tifsira segwenti:(a) ħaddiem: kwalunkwe persuna mpjegata minn min iħaddem, inklużi dawk li jkunu għaddejjin minn taħriġ u apprentisti iżda ħaddiema li jaqdu fid-djar ma humiex inklużi;(b) min iħaddem: kwalunkwe persuna naturali jew legali li jkollha relazzjoni ta' impjieg ma min iħaddem u li tkun responsabbli għall-impriża u/jew l-stabbiliment;(ċ) rappreżentanti tal-ħaddiema b'responsabbilità speċifika għas-sigurtà u s-saħħa tal-ħaddiema: kwalunkwe persuna eletta, magħżula jew maħtura skond il-liġijiet u/jew prattiċi nazzjonali sabiex tirrappreżenta ħaddiema li jkollhom problemi li jkollhom x'jaqsmu mas-sigurtà u mal-protezzjoni tas-saħħa tal-ħaddiema fuq ix-xogħol;(d) prevenzjoni: il-passi jew miżuri kollha meħuda jew mfassla fil-fażijiet kollha ta' xogħol fl-intrapriża sabiex jipprevjenu jew inaqqsu riskji kkaġunati mix-xogħol.L-Artikolu 41. Stati Membri għandhom jieħdu l-passi kollha meħtieġa sabiex jiżguraw li min iħaddem, il-ħaddiema u r-rappreżentanti tal-ħaddiema ikunu soġġetti għad disposizzjonijiet legali meħtieġa għall-implimentazzjoni ta' din id-Direttiva.2. B'mod partikolari, Stati Membri għandhom jiżguraw kontrolli u sorveljanzi adegwati.IT-TAQSIMA IIOBBLIGI TA' MIN IĦADDEML-Artikolu 5Dispożizzjonijiet ġenerali1. Min iħaddem għandu jkollu l-obbligu li jiżgura s-sigurtà u s-saħħa tal-ħaddiema f'kull aspett relatat max-xogħol.2. Fejn, skond l-Artikolu 7(3), min iħaddem jelenka servizzi esterni jew persuni kompetenti, dan ma għandux jeħilsu mir-responsabbilitajiet f'dan il-qasam.3. L-obbligi tal-ħaddiema fil-qasam tas-sigurtà u tas-saħħa fuq ix-xogħol ma għandhomx jaffettwaw il-prinċipju tar-responsabbilità ta' min iħaddem.4. Din id-Direttiva ma għandhiex tillimita l-għażla ta' l-Istati Membri milli jipprovdu għall-esklużjoni jew il-limitazzjoni tar-responsabbilità ta' min iħaddem fejn l-okkorrenzi jkunu dovuti għal ċirkostanzi mhux tas-soltu u li ma setgħux jiġu mbassra, mhux fil-kontroll ta' min iħaddem, jew minħabba każijiet eċċezzjonali, li l-konsegwenzi tagħhom ma setgħux jiġu evitati minkejja li tkun ingħatat kull attenzjoni meħtieġa.Ma hemmx bżonn li l-Istati Membri jeżerċitaw l-għażla li hemm riferenza għaliha fl-ewwel subparagrafu.L-Artikolu 6Obbligi Ġenerali għal min iħaddem1. Fi ħdan il-kuntest tar-responsabbilitajiet tiegħu, min iħaddem għandu jieħu l-miżuri meħtieġa għas-sigurtà u l-protezzjoni tas-saħħa tal-ħaddiema, inkluż il-prevenzjoni tar-riskji ikkaġunati mix-xogħol u l-għoti ta' informazzjoni u taħriġ, kif ukoll ta' l-għoti ta' l-organizzazzjoni u mezzi meħtieġa.Min iħaddem għandu joqgħod attent għall-ħtieġa li jaġġusta dawn il-miżuri sabiex jagħtu kas taċ-ċirkostanzi li jinbidlu u jimmira għat-titjib tas-sitwazzjonijiet eżistenti.2. Min iħaddem għandu jimplimenta l-miżuri li hemm riferenza għalihom fl-ewwel subparagrafu ta' paragrafu 1 fuq il-bażi tal-prinċipji ġenerali ta' prevenzjoni segwenti:(a) l-evitar ta' riskji;(b) l-evalwar tar-riskji li ma jkunux jistgħu jiġu evitati:(ċ) il-ġlieda kontra r-riskji mis-sors;(d) addattazzjoni tax-xogħol għall-individwu, speċjalment fir-rigward tat-tfassil ta' postijiet ta' xogħol, l-għażla ta' l-apparat tax-xogħol u l-għażla tal-metodi ta' xogħol u produzzjoni, b'mod partikolari, sabiex jitnaqqas ix-xogħol monotonu u xogħol b'rata predeterminata ta' xogħol u għat-tnaqqis ta' l-effett tagħhom fuq is-saħħa.(e) addattazzjoni għall-progress tekniku;(f) bdil tal-perikoluż ma' dak li mhux perikoluż jew anqas perikoluż;(g) żviluppar ta' polza ta' prevenzjoni fuq kollox koerenti li tkopri t-teknoloġija, l-organizzazzjoni tax-xogħol, kundizzjonijiet tax-xogħol, relazzjonijiet soċjali u l-influwenza ta' fatturi relatati ma' l-ambjent tax-xogħol;(h) l-għoti ta' prijorità għall-miżuri ta' protezzjoni kollettivi fuq miżuri ta' protezzjoni individwali;(i) għoti ta' istruzzjonijiet xierqa lill-ħaddiema.3. Mingħajr preġudizzju għad-dispożizzjonijiet l-oħra ta' din id-Direttiva, min iħaddem għandu, jagħti każ tan-natura ta' l-attivitajiet ta' l-intrapriża u/jew ta' l-istabbiliment:(a) jevalwa r-riskji għas-sigurtà u għas-saħħa tal-ħaddiema, fosthom fl-għażla ta' apparat tax-xogħol, is-sustanzi kimiċi jew preparazzjonijiet użati, u t-tfassil ta' postijiet tax-xogħol.Wara din l-evalwazzjoni u kif ikun hemm bżonn, il-miżuri ta' prevenzjoni u l-metodi ta' xogħol u ta' produzzjoni implimentati minn min iħaddem għandhom:- jassigura titjib fil-livell ta' protezzjoni offruta lill-ħaddiema fir-rigward tas-sigurtà u s-saħħa,- ikunu integrati fl-attivitajiet kollha ta' l-intrapriża u/jew stabbiliment u fil-livelli ġerarkiċi kollha;(b) fejn jafda xogħlijiet lil ħaddiem partikolari, għandu jagħti kas tal-kapaċitajiet tal-ħaddiem fir-rigward tas-saħħa u s-sigurtà;(ċ) jiżgura li l-ippjanar u l-introduzzjoni ta' teknoloġiji ġodda jkunu soġġetti għal konsultazzjoni mal-ħaddiema u/jew mar-rappreżentanti tagħhom, fir-rigward tal-konsegwenzi ta' l-għażla ta' l-apparat, kondizzjonijiet ta' xogħol u l-ambjent tax-xogħol għas-sigurtà u s-saħħa tal-ħaddiema;(d) jieħu passi xierqa li jiżguraw li ħaddiema li jkunu rċevew struzzjonijiet xierqa biss ikun jista' jkollhom aċċess għal żoni fejn ikun hemm xi perikoli serji u speċifiċi.4. Mingħajr preġudizzju għad-dispożizzjonijiet l-oħra ta' din id-Direttiva, fejn bosta intrapriżi jaqsmu post tax-xogħol, dawk li jħaddmu għandhom jikkooperaw fl-implimentazzjoni tad-disposizzjonijiet ta' sigurtà, saħħa u iġjene fuq ix-xogħol u, tan-natura ta' l-attivitajiet, għandhom jikkordinaw l-azzjonijiet tagħhom f'affarijiet li jkollhom x'jaqsmu mal-protezzjoni u prevenzjoni ta' riskji ikkaġunat mix-xogħol, u għandhom jinfurmaw wieħed lill-ieħor u l-ħaddiema rispettivi tagħhom u/jew rappreżentanti tal-ħaddiema b'dawn ir-riskji.5. Miżuri relatati mas-sigurtà, l-iġjene u s-saħħa fuq ix-xogħol ma għandhom fl-ebda ċirkostanza idaħħlu lill-ħaddiema fi spiża finanzjarja.L-Artikolu 7Servizzi ta' protezzjoni u ta' prevenzjoni1. Mingħajr preġudizzju għall-obbligi li hemm riferenza għalihom fl-Artikoli 5 u 6, min iħaddem għandu jaħtar ħaddiem wieħed jew aktar sabiex iwettaq attivitajiet relatati mal-protezzjoni u mal-prevenzjoni ta' riskji kkaġunati mix-xogħol għall-intrapriża u/jew l-istabbiliment.2. Ħaddiema maħtura ma jistgħux jiġu mqiegħda f'xi żvantaġġ minħabba l-attivitajiet tagħhom relatati mal-protezzjoni u prevenzjoni ta' riskji kkaġunati mix-xogħol.Ħaddiema maħtura għandhom ikollhom ħin addattat sabiex ikunu jistgħu jissodisfaw l-obbligi tagħhom li ġejjin minn din id-Direttiva.3. Jekk dawn il-miżuri ta' protezzjoni u prevenzjoni ma jkunux jistgħu jiġu organizzati minħabba nuqqas ta' persunal kompetenti fl-intrapriża u/jew stabbiliment, min iħaddem għandu jelenka is-servizzi esterni jew persuni kompetenti.4. Fejn min iħaddem jelenka s-servizzi jew persuni bħal dawn, għandu jinformahom bil-fatturi magħrufa li jaffettwaw, jew li jkun hemm suspett li jeffettwaw, is-sigurtà u s-saħħa tal-ħaddiema u għandhom ikollhom aċċess għall-informazzjoni li hemm riferenza għaliha fl-Artikolu 10(2).5. Fil-każijiet kollha:- il-ħaddiema maħtura għandhom ikollhom il-kapaċitajiet neċċessarji u l-mezzi neċessarji,- is-servizzi esterni jew persuni kkonsultati għandu jkollhom l-abilitajiet neċessarji u l-mezzi personali u professjonali neċessarji, u- il-ħaddiema maħtura u s-servizzi esterni jew persuni kkonsultati għandhom ikunu biżżejjed fin-numrusabiex ikunu jistgħu iħabbtu wiċċhom ma' l-organizzazzjoni ta' miżuri ta' protezzjoni u prevenzjoni, li jagħtu kas tad-daqs ta' l-intrapriża u/jew ta' l-istabbiliment u/jew tal-perikoli li għalihom il-ħaddiema jkunu esposti u d-distribuzzjoni tagħhom fl-intrapriża u/jew fl-istabbiliment kollu.6. Il-protezzjoni minn, u l-prevenzjoni ta', riskji tas-saħħa u tas-sigurtà li jifformaw is-suġġett ta' dan l-Artikolu għandhom ikunu r-responsabbilità ta' ħaddiem wieħed jew aktar, ta' servizz wieħed jew ta' servizzi separati kemm minn ġewwa u kemm minn barra ta' l-intrapriża u/jew stabbiliment.Il-ħaddiem(a) u/jew aġenzija(i) għandhom jaħdmu flimkien kull meta jkun hemm bżonn.7. Stati Membri jistgħu jiddefinixxu, fid-dawl tan-natura ta' l-attivitajiet u d-daqs ta' l-intrapriżi, il-kategoriji ta' l-intrapriżi li fihom min iħaddem, sakemm ikun kompetenti, ikun jista' jieħu responsabbilità hu nnifsu għall-miżuri li hemm riferenza għalihom fil-paragrafu 1.8. Stati Membri għandhom jiddefinixxu l-kapaċitajiet u l-attitudnijiet meħtieġa li hemm riferenza għalihom fil-paragrafu 5.Jistgħu jistabbilixxu n-numru suffiċjenti li hemm riferenza għalih fil-paragrafu 5.L-Artikolu 8L-ewwel għajnuna, tifi tan-nar u evakwazzjoni ta' ħaddiema, perikolu serju u imminenti1. Min iħaddem għandu:- jieħu l-miżuri meħtieġa għall-ewwel għajnuna, tifi tan-nar u evakwazzjoni ta' ħaddiema, addattati għan-natura ta' l-attivitajiet u d-daqs ta' l-intrapriża u/jew stabbiliment u jagħtikas ta' persuni oħra preżenti,- jagħmel kwalunkwe kuntatti meħtieġa ma' servizzi esterni, b'mod partikolari fir-rigward ta' l-ewwel għajnuna, kura medika ta' emerġenza, xogħol ta' salvataġġ u tifi tan-nar.2. Skond paragrafu 1, min iħaddem għandu, inter alia, għall-ewwel għajnuna, tifi tan-nar u l-evakwazzjoni ta' ħaddiema, jaħtar il-ħaddiema meħtieġa sabiex jimplimentaw miżuri bħal dawn.In-numru ta' ħaddiema bħal dawn, it-taħriġ tagħhom u l-apparat disponibbli għalihom għandu jkun adekwat, billi jingħata kas tad-daqs u/jew tal-perikoli speċifiċi ta' l-intrapriża u/jew stabbiliment.3. Min iħaddem għandu:(a) malajr kemm jista' jkun, jinforma lill-ħaddiema kollha li jkunu, jew li jistgħu jkunu, esposti għal perikolu serju u imminenti tar-riskju involut u tal-passi meħuda jew li għandhom jittieħdu fir-rigward ta' protezzjoni;(b) jieħu azzjoni u jagħti struzzjonijiet sabiex il-ħaddiema fil-każ ta' perikolu serju, imminenti u li ma jkunx jista' jiġi evitat iwaqqfu x-xogħol u/jew iħallu l-post tax-xogħol u jibqgħu sejrin lejn il-post ta' sigurtà immedjatament;(ċ) minbarra f'każijiet eċċezzjonali għal raġunjiet sostanzjati kif dovut, jieqaf milli jsaqsi lill-ħaddiema milli jerġgħu jibdew ix-xogħol f'sitwazzjoni ta' xogħol fejn ikun għad baqa' perikolu serju u imminenti.4. Ħaddiema li, fil-każ ta' perikolu serju, imminenti u li ma jistax jiġi evitat, iħallu l-istazzjon ta' xogħol tagħhom u/jew żona perikoluża ma jistgħux jitqiegħdu f'xi żvantaġġ minħabba l-azzjoni tagħhom u għandhom jiġu protetti kontra xi konsegwenzi ta' ħsara u mhux ġustifikati, skond il-liġijiet u/jew prattiċi nazzjonali.5. Min iħaddem għandu jiżgura li l-ħaddiema kollha jkunu jistgħu, fil-każ ta' perikolu serju u imminenti għas-sigurtà tagħhom u/jew dik ta' persuni oħra, u fejn il-persuna fi grad ogħla responsabbli ma tkunx tista' tiġi kkuntattjata, jieħu l-passi addattati fid-dawl ta' l-għarfien tagħhom u l-mezzi tekniċi għad-dispożizzjoni tagħhom, sabiex jiġu evitati konsegwenzi ta' perikolu bħal dawn.L-azzjonijiet tagħhom ma għandhomx ipoġġuhom f'xi żvantaġġ, sakemm ma jkunux aġixxew bi traskuraġni jew sakemm ma kienx hemm negliġenza min-naħa tagħhom.L-Artikolu 9Obbligi varji fuq minn iħaddem1. Min iħaddem għandu:(a) ikun fil-pussess ta' stima tar-riskji għas-sigurtà u s-saħħa fuq ix-xogħol, inklużi dawk li jiltaqgħu magħhom gruppi ta' ħaddiema esposti għal riskji partikolari;(b) jiddeċiedi fuq il-miżuri ta' protezzjoni li għandhom jittieħdu u, fejn ikun hemm bżonn, it-tagħmir protettiv li għandu jintuża;(ċ) iżomm lista ta' aċċidenti ikkaġunati mix-xogħol li jirriżultaw f'ħaddiem ma jkunx tajjeb għax-xogħol għal aktar minn tlett ijiem xogħol;(d) ifassal, għall-awtoritajiet responsabbli u skond il-liġijiet u/jew prattiċi nazzjonali, rapporti dwar aċċidenti ikkaġunati mix-xogħol imġarrba mill-ħaddiema tiegħu.2. Stati Membri għandhom jiddefinixxu, fid-dawl tan-natura ta' l-attivitajiet u d-daqs ta' l-intrapriżi, l-obbligi li għandhom jiġu sodisfatti mill-kategoriji differenti ta' l-intrapriżi fir-rigward tat-tfassil ta' dokumenti li għalihom hemm provdut fil-paragrafu 1(a) u (b) u meta jiġu mħejjija d-dokumenti li għalihom hemm ipprovdut fil-paragrafu 1(ċ) u (d).L-Artikolu 10Informazzjoni tal-ħaddiem1. Min iħaddem għandu jieħu l-miżuri xierqa sabiex ħaddiema u/jew ir-rappreżentanti tagħhom fl-intrapriża u/jew stabbiliment jirċievu, skond il-liġijiet u/jew prattiċi nazzjonali li jistgħu jagħtu każ, inter alia, tad-daqs ta' l-intrapriża u/jew stabbiliment, ta' l-informazzjoni kollha li tikkonċerna:(a) ir-riskji tas-sigurtà u s-saħħa u miżuri ta' protezzjoni u prevenzjoni u attivitajiet fir-rigward kemm ta' l-intrapriża u/jew stabbiliment inġenerali kif ukoll ta' kull tip ta' stazzjon ta' xogħol u/jew xogħol;(b) il-miżuri għandhom jittieħdu skond l-Artikolu 8(2).2. Min iħaddem għandu jieħu miżuri xierqa sabiex sidien ta' impjiegi ta' ħaddiema minn kwalunkwe intrapriżi u/jew stabbilimenti barranin li jkunu qegħdin jagħmlu xogħol ta' l-intrapriża tiegħu u/jew stabbiliment jirċievu, skond il-liġijiet u/jew prattiċi nazzjonali, informazzjoni xierqa li tikkonċerna l-punti li hemm riferenza għalihom fil-paragrafu 1(a) u (b) li għandha tiġi pprovduta lill-ħaddiema msemmija.3. Min iħaddem għandu jieħu miżuri xierqa sabiex ħaddiem b'funzjonijiet speċifiċi fil-protezzjoni tas-sigurtà u tas-saħħa tal-ħaddiema, jew rappreżentanti tal-ħaddiema b'responsabbilità speċifika għas-sigurtà u s-saħħa tal-ħaddiema ikollhom aċċess, sabiex jaqdu l-funzjonijiet tagħhom u skond il-liġijiet u/jew prattiċi nazzjonali, għal:(a) stima ta' riskju u miżuri ta' protezzjoni li hemm riferenza għalihom fl-Artikolu 9(1)(a) u (b);(b) il-lista u r-rapporti li hemm riferenza għalihom fl-Artikolu 9(1)(ċ) u (d);(ċ) l-informazzjoni maħruġa mill-miżuri ta' protezzjoni u ta' prevenzjoni, aġenziji ta' spezzjoni u korpi responsabbli mis-sigurtà u s-saħħa.L-Artikolu 11Konsultazzjoni u parteċipazzjoni ta' ħaddiema1. Min iħaddem għandu jikkonsulta mal-ħaddiema u/jew mar-rappreżentanti tagħhom u jħallihom jieħdu sehem fid-diskussjonijiet dwar il-mistoqsijiet kollha li jkollhom x'jaqsmu mas-sigurtà u mas-saħħa fuq ix-xogħol.Din tassumi:- il-konsultazzjoni mal-ħaddiema,- id-dritt tal-ħaddiema u/jew tar-rappreżentanti tagħhom li jagħmlu proposti,- parteċipazzjoni bbilanċjata skond il-liġijiet u/jew prattiċi nazzjonali.2. Ħaddiema jew rappreżentanti tal-ħaddiema b'responsabilità speċifika għas-sigurtà u s-saħħa tal-ħaddiema għandhom jieħdu sehem b'mod ibbilanċjat, skond il-liġijiet u/jew prattiċi nazzjonali, jew għandhom jiġu kkonsultati bil-quddiem u fi żmien xieraq minn min iħaddem fir-rigward ta':(a) kwalunkwe miżura li tista' taffettwa sostanzjalment is-sigurtà u s-saħħa;(b) il-ħatra tal-ħaddiema li hemm riferenza għalihom fl-Artikoli 7(1) u 8(2) u l-attivitajiet li hemm riferenza għalihom fl-Artikolu 7(1);(ċ) l-informazzjoni li hemm riferenza għaliha fl-Artikoli 9(1) u 10;(d) l-elenkar, fejn ikun addattat, tas-servizzi jew persuni kompetenti barra mill-intrapriża u/jew stabbiliment, kif hemm riferenza għalih fl-Artikolu 7(3);(e) l-ippjanar u l-organizzazzjoni tat-taħriġ li hemm riferenza għalih fl-Artikolu 12.3. Rappreżentanti tal-ħaddiema b'responsabbilità speċifika għas-sigurtà u s-saħħa tal-ħaddiema għandhom ikollhom id-dritt li jitolbu lil min iħaddem sabiex jieħu miżuri xierqa u jgħaddulu proposti għal dak il-għan sabiex inaqqsu l-perikoli għal ħaddiema u/jew ineħħu sorsi ta' perikolu.4. Il-ħaddiema li hemm riferenza għalihom fil-paragrafu 2 u r-rappreżentanti tal-ħaddiema li hemm riferenza għalihom fil-paragrafi 2 u 3 ma jistgħux jiġu mqiegħda f'xi żvantaġġ minħabba l-attivitajiet rispettivi li hemm riferenza għalihom fil-paragrafi 2 u 3.5. Min iħaddem għandu jagħti lir-rappreżentanti tal-ħaddiema b'responsabbilità speċifika għas-sigurtà u għas-saħħa tal-ħaddiema biżżejjed żmien barra mix-xogħol, mingħajr telf ta' paga, u jipprovdilhom il-mezzi meħtieġa sabiex dawn ir-rappreżentanti jkunu jistgħu jeżerċitaw id-drittijiet u l-funzjonijiet tagħhom li joħorġu minn din id-Direttiva.6. Ħaddiema u/jew ir-rappreżentanti tagħhom huma intitolati għad-dritt li jappellaw, skond il-liġi u/jew prattika nazzjonali, lill-awtorità responsabbli għas-sigurtà u protezzjoni ta' saħħa fuq ix-xogħol jekk jikkunsidraw li l-miżuri meħuda u l-mezzi mħaddma minn min iħaddem ma jkunux addattati għall-għanijiet li jkunu żgurati s-sigurtà u saħħa fuq ix-xogħol.Rappreżentanti tal-ħaddiema għandha tingħatalhom l-opportunità li jissottomettu l-osservazzjonijiet matul il-visiti ta' spezzjoni mill-awtorità kompetenti.L-Artikolu 12Taħriġ ta' ħaddiema1. Min iħaddem għandu jiżgura li kull impjegat jirċievi taħriġ ta' sigurtà u saħħa adegwat, b'mod partikolari fil-forma ta' informazzjoni u struzzjonijiet speċifiċi għall-istazzjon ta' xogħol tiegħu jew xogħol:- meta jiġi ingaġġat,- fil-każ ta' trasferiment jew bdil ta' xogħol,- fil-każ ta' l-introduzzjoni ta' apparat ta' xogħol ġdid jew bdil ta' apparat,- fil-każ ta' introduzzjoni ta' kwalunkwe teknoloġija ġdida.It-taħriġ għandu jkun:- addattat sabiex jagħti kas ta' riskji ġodda jew li nbidlu, u- repetut perjodikament jekk ikun hemm bżonn.2. Min iħaddem għandu jiżgura li ħaddiema minn intrapriżi u/jew stabbilimenti barranin, ingaġġati fuq xogħol fl-intrapriża u/jew stabbiliment tiegħu jkunu fil-fatt irċevew struzzjonijiet xierqa fir-rigward ta' riskji ta' sigurtà u saħħa matul l-attivitajiet tagħhom fl-intrapriża u/jew stabbiliment tiegħu.3. Rappreżentanti tal-ħaddiema bir-rwol speċifiku li jipproteġu s-sigurtà u s-saħħa tal-ħaddiema għandhom ikunu intitolati għal taħriġ xieraq.4. It-taħriġ li hemm riferenza għalih fil-paragrafi 1 u 3 ma għandux ikun a spejjeż tal-ħaddiema jew tar-rappreżentanti tal-ħaddiema.It-taħriġ li hemm riferenza għalih fil-paragrafu 1 għandu jsir matul is-sigħat ta' xogħol.It-taħriġ li hemm riferenza għalih fil-paragrafu 3 għandu jsir matul is-sigħat ta' xogħol u skond il-prattika nazzjonali kemm jekk minn ġewwa jew barra l-intrapriża u/jew l-istabbiliment.IT-TAQSIMA IIIOBBLIGI TAL-ĦADDIEMAL-Artikolu 131. Għandha tkun ir-responsabbilità ta' kull impjegat li jieħu ħsieb sa fejn ikun possibbli tas-sigurtà u tas-saħħa tiegħu stess u dik ta' persuni oħra effettwati mill-azzjonijiet tiegħu jew Kummissjonijiet ta' xogħol skond it-taħriġ tiegħu u l-istruzzjonijiet mogħtija minn min iħaddmu.2. Għal dan il-għan, ħaddiema għandhom, b'mod partikolari, skond it-taħriġ tagħhom u l-istruzzjonijiet mogħtija minn min iħaddimhom:(a) jagħmlu użu korrett ta' makkinarju, apparat, għodda, sustanzi perikolużi, tagħmir tat-trasport u mezzi oħra ta' produzzjoni;(b) jagħmlu użu korrett tat-tagħmir ta' protezzjoni pprovdut lilhom u, wara l-użu, jirritornawh fil-post addattat tiegħu;(ċ) iżommu lura milli jiskonnettjaw, ibiddlu jew ineħħu arbitrarjament aġġeġġi ta' sigurtà mwaħħla, eż ma' makkinarju, apparat, għodda, impjant u bini, u jużaw b'mod korrett aġġeġġi ta' sigurtà bħal dawn;(d) jinformaw immedjatament lil min iħaddimhom u/jew lill-ħaddiema b'responsabilità speċifika għas-sigurtà u saħħa tal-ħaddiema b'xi sitwazzjoni ta' xogħol jekk għandhom raġuni biżżejjed sabiex jikkunsidraw li tkun ta' perikolu serju u immedjat għas-sigurtà u s-saħħa u bi kwalunkwe nuqqasijiet fl-arranġamenti ta' protezzjoni;(e) jikkooperaw, skond il-prattika nazzjonali, ma' min iħaddem u/jew ħaddiema b'responsabilità speċifika għas-sigurtà u saħħa ta' ħaddiema, sa fejn hu bżonjuż sabiex iħallu xi xogħlijiet jew ħtiġiet imposti mill-awtorità kompetenti sabiex jipproteġu s-sigurtà u saħħa ta' ħaddiema fuq ix-xogħol li għandu jsir;(f) jikkooperaw, skond il-prattika nazzjonali, ma min iħaddem u/jew ma' ħaddiema b'responsabilità speċifika għas-sigurtà u s-saħħa tal-ħaddiema, kemm ikun hemm bżonn sabiex min iħaddem ikun jista' jiżgura li l-ambjent tax-xogħol u l-kondizzjonijiet tax-xogħol ikunu bla perikoli u ma jkunux ta' perikolu għas-sigurtà u saħħa fil-qasam ta' l-attività tagħhom;IT-TAQSIMA IVDISPOŻIZZJONIJIET MIXXELLANJIL-Artikolu 14Sorveljanza tas-saħħa1. Sabiex ikun żgurat li l-ħaddiema jirċievu sorveljanza xierqa tas-saħħa għall-perikoli ta' saħħa u sigurtà li jiltaqgħu magħhom fuq ix-xogħol, għandhom jiġu introdotti miżuri skond il-liġi u/jew prattiċi nazzjonali.2. Il-miżuri li hemm riferenza għalihom fil-paragrafu 1 għandhom ikunu tali li kull impjegat, jekk ikun jixtieq hekk, ikun jista' jirċievi sorveljanza tas-saħħa f'intervalli regolari.3. Is-sorveljanza tas-saħħa tista' tiġi pprovduta bħala parti minn sistema ta' saħħa nazzjonali.L-Artikolu 15Gruppi ta' riskjuGruppi tar-riskju partikolarment sensittivi għandhom jiġu protetti kontra l-perikoli li jaffettwawhom speċifikament.L-Artikolu 16Direttivi individwali — Emendi — Għan Ġenerali ta' din id-Direttiva1. Il-Kunsill, li jaġixxi fuq proposta mill-Kummissjoni bbażata fuq l-Artikolu 118a tat-Trattat, jadotta d-Direttivi individwali, inter alia, fiż-żoni mniżżla fl-Anness.2. Din id-Direttiva u, mingħajr preġudizzju għall-proċedura li hemm riferenza għaliha fl-Artikolu 17 li tikkonċerna aġġustamenti tekniċi, id-Direttivi individwali jistgħu jiġu emendati skond il-proċedura li għaliha hemm ipprovdut fl-Artikolu 118a tat-Trattat.3. Id-dispożizzjonijiet ta' din id-Direttiva għandhom jgħoddu fit-totalità tagħhom għaż-żoni kollha koperti mid-Direttivi individwali, mingħajr preġudizzju għal disposizzjonijiet aktar stretti u/jew speċifiċi li hemm f'dawn id-Direttivi individwali.L-Artikolu 17Il-Kumitat1. Għall-aġġustamenti purament tekniċi għad-Direttivi individwali li għalihom hemm ipprovdut fl-Artikolu 16(1) għandu jingħata kas ta':- l-addozzjoni tad-Direttivi fil-qasam ta' armonizzazzjoni u standardizzazzjoni teknika, u/jew- il-progress tekniku, bidliet f'regolamenti jew speċifikazzjonijiet internazzjonali, u sejbiet ġodda,il-Kummissjoni għandha tkun megħjuna minn kumitat magħmul mir-rappreżentanti ta' l-Istati Membri u ppreseduta mir-rappreżentant tal-Kummissjoni.2. Ir-rappreżentant tal-Kummissjoni għandu jippreżenta lill-kumitat b'abbozz tal-miżuri li għandhom jittieħdu.Il-kumitat għandu jagħti l-opinjoni tiegħu dwar dan l-abbozz f'limitu ta' żmien li jista' jistipulah il-President skond l-urġenza tal-każ.L-opinjoni għandha tingħata mill-maġġoranza stabbilita fl-Artikolu 148(2) tat-Trattat fil-każ ta' deċiżjonijiet li l-Kunsill ikun jeħtieġ li jadotta fuq proposta mill-Kummissjoni.Il-voti tar-rappreżentanti ta' l-Istati Membri fi ħdan il-Kumitat għandhom jiġu peżati hekk kif stabbilit f'dak Artikolu. Il-president ma għandux jivvota.3. Il-Kummissjoni għandha tadotta l-miżuri mbassra jekk ikunu bi qbil ma' l-opinjoni tal-kumitat.Jekk il-miżuri mbassra ma jkunux bi qbil ma' l-opinjoni tal-kumitat, jew jekk ma tingħata l-ebda opinjoni, il-Kummissjoni għandha, mingħajr dewmien, tippreżenta proposta lill-Kunsill li jkollha x'taqsam mal-miżuri li jkollhom jittieħdu. Il-Kunsill għandu jaġixxi b'maġġoranza kwalifikata.Jekk, malli jiskadu t-tliet xhur mid-data tar-riferenza lill-Kunsill, il-Kunsill ma jkunx aġixxa, il-miżuri proposti għandhom jiġu adottati mill-Kummissjoni.L-Artikolu 18Dispożizzjonijiet finali1. L-Istati Membri għandhom idaħħlu fis-seħħ il-liġijiet, regolamenti u disposizzjonijiet amministrattivi meħtieġa sabiex jikkonformaw ma' din id-Direttiva sa mhux aktar tard mil-31 ta' Diċembru 1992.Għandhom jinformaw mal-ewwel lill-Kummissjoni bihom2. Stati Membri għandhom jikkomunikaw lill-Kummissjoni t-test tad-dispożizzjonijiet ta' liġi nazzjonali li huma jkunu diġà adottaw jew jadottaw fil-qasam kopert b'din id-Direttiva.3. Stati Membri għandhom jirrapportaw lill-Kummissjoni kull ħames snin, dwar l-implimentazzjoni prattika tad-dispożizzjonijiet ta' din id-Direttiva, billi jindikaw l-opinjonijiet ta' min iħaddem u tal-ħaddiema.Il-Kummissjoni għandha tinforma lill-Parlament Ewropew, lill-Kunsill, lill-Kumitat Ekonomiku u Soċjali u l-Kunsill Konsultattiv bis-Sigurtà, Iġjene u Protezzjoni tas-Saħħa fuq ix-Xogħol.4. Il-Kummissjoni għandha tippreżenta perjodikament lill-Parlament Ewropew, lill-Kunsill, lill-Kumitat Ekonomiku u Soċjali b'rapport dwar l-implimentazzjoni ta' din id-Direttiva, filwaqt li tagħti kas ta' paragrafi 1 sa 3.L-Artikolu 19Din id-Direttiva hija indirizzata lill-Istati Membri.Magħmula l-Lussemburgu, fit-12 ta' Ġunju 1989.Għall-KunsillIl-PresidentM. Chaves Gonzales[1] ĠU C 141, tat-30.5.1988, p. 1.[2] ĠU C 326, tad-19.12.1988, p. 102, u ĠU C 158, tas-26.6.1989.[3] ĠU C 175, ta' l-4.7.1988, p. 22.[4] ĠU C 28, tat-3.2.1988, p. 3.[5] ĠU C 28, tat-3.2.1988, p. 1.[6] ĠU L 327, tat-3.12.1980, p. 8.[7] ĠU L 356, ta' l-24.12.1988, p. 74.[8] ĠU L 185, tad-9.7.1974, p. 15.--------------------------------------------------L-ANNESSLista ta' żoni li hemm riferenza għalihom fl-Artikolu 16(1)- Postijiet tax-xogħol- Tagħmir tax-xogħol- Tagħmir personali ta' protezzjoni- Xogħol b'visual display units- Immaneġġjar ta' piżijiet tqal li jinvolvi riskju ta' uġigħ tad-dahar- Postijiet tax-xogħol temporanji jew mobbli- Sajd u agrikoltura--------------------------------------------------


title: Direttiva tal-Kummissjoni 2010/21/UE tat- 12 ta’ Marzu 2010 li temenda l-Anness I tad-Direttiva tal-Kunsill 91/414/KEE fir-rigward ta’ dispożizzjonijiet speċifiċi relatati ma’ clothianidin, thiamethoxam, fipronil u imidacloprid (Test b’relevanza għaż-ŻEE)

text:
               13.3.2010

               MT

               Il-Ġurnal Uffiċjali tal-Unjoni Ewropea

               L 65/27

         DIRETTIVA TAL-KUMMISSJONI 2010/21/UE
   tat-12 ta’ Marzu 2010
   li temenda l-Anness I tad-Direttiva tal-Kunsill 91/414/KEE fir-rigward ta’ dispożizzjonijiet speċifiċi relatati ma’ clothianidin, thiamethoxam, fipronil u imidacloprid
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b’mod partikolari t-tieni inċiż tat-tieni subparagrafu tal-Artikolu 6(1) tagħha,
   Billi:

               (1)

               Is-sustanzi attivi clothianidin, thiamethoxam, fipronil u imidacloprid ġew inklużi fl-Anness I tad-Direttiva 91/414/KEE permezz tad-Direttivi tal-Kummissjoni 2006/41/KE (2), 2007/6/KE (3), 2007/52/KE (4) u 2008/116/KE (5) rispettivament.

               (2)

               Rilaxxi aċċidentali ta’ dawk is-sustanzi attivi li dan l-aħħar ġew irrappurtati minn bosta Stati Membri rriżultaw f’telf sostanzjali ta’ kolonji tan-naħal tal-għasel. B’konsegwenza ta’ dan, l-Istati Membri kkonċernati ħadu miżuri temporanji ta’ prekawzjoni biex jissospendu temporanjament it-tqegħid fis-suq ta’ prodotti ta’ protezzjoni tal-pjanti li fihom dawk is-sustanzi.

               (3)

               Clothianidin, thiamethoxam, u imidacloprid jistgħu jiġu awtorizzati biss għall-użi bħala insettiċida, inkluż l-użu bħala trattament taż-żerriegħa. Minkejja dan, fipronil, jista’ jiġi awtorizzat biss għal użi bħala insettiċida għall-użu bħala trattament taż-żerriegħa. L-aċċidenti rappurtati mill-Istati Membri jikkonċernaw l-użu mhux xieraq ta’ dawk is-sustanzi attivi biex jittrattaw iż-żrieragħ.

               (4)

               Biex jiġu evitati aċċidenti futuri, għandhom jitfasslu dispożizzjonijiet addizzjonali, inklużi miżuri xierqa ta’ tnaqqis tar-riskji għal clothianidin, thiamethoxam, fipronil u imidacloprid.

               (5)

               Id-Direttiva 91/414/KEE għandha għalhekk tiġi emendata skont dan.

               (6)

               Il-miżura prevista f’din id-Direttiva hija skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ma’ din id-Direttiva.
   Artikolu 2
   L-Istati Membri għandhom jadottaw u jippubblikaw mhux iktar tard mill-31 ta’ Ottubru 2010 l-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet, kif ukoll tabella ta’ korrelazzjoni bejn dawk id-dispożizzjonijiet u din id-Direttiva.
   Għandhom japplikaw dawn id-dispożizzjonijiet mill-1 ta’ Novembru 2010.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati b’referenza bħal din fil-ħin tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir referenza bħal din.
   Artikolu 3
   Skont id-Direttiva 91/414/KEE, l-Istati Membri għandhom, fejn ikun meħtieġ, jemendaw jew jirtiraw l-awtorizzazzjonijiet eżistenti għall-prodotti tal-protezzjoni tal-pjanti li fihom clothianidin, thiamethoxam, fipronil u imidacloprid bħala sustanzi attivi sal-31 ta’ Ottubru 2010.
   Artikolu 4
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, it-12 ta’ Marzu 2010.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  ĠU L 187, 8.7.2006, p. 24.

      (3)  ĠU L 43, 15.2.2007, p. 13.

      (4)  ĠU L 214, 17.8.2007, p. 3.

      (5)  ĠU L 337, 16.12.2008, p. 86.

      ANNESS
      L-Anness I tad-Direttiva 91/414/KEE huwa emendat kif ġej:

                  1.

                  Fir-ringiela 123 relatata ma’ clothianidin, fil-kolonna “Dispożizzjonijiet speċifiċi”, il-Parti A tinbidel b’dan li ġej:
                  “PARTI A
                  Jistgħu jiġu awtorizzati biss użi bħala insettiċida.
                  Għall-protezzjoni ta’ organiżmi mhux fil-mira, b’mod partikolari naħal tal-għasel, għall-użu bħala trattament taż-żerriegħa:

                              —

                              il-kisi taż-żerriegħa għandu jsir biss f’faċilitajiet professjonali għat-trattament taż-żerriegħa. Dawk il-faċilitajiet għandhom japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport;

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza li ż-żerriegħa tinżera’ ‘l barra minn fejn ippjanat u jimminimizza l-emissjoni tat-trab.

                        L-Istati Membri għandhom jiżguraw li:

                              —

                              it-tikketta taż-żerriegħa trattata tinkludi l-indikazzjoni li ż-żrieragħ ġew trattati bil-clothianidin u li hija stipulata fil-miżuri tat-tnaqqis tar-riskji previsti fl-awtorizzazzjoni;

                              —

                              il-kondizzjonijiet tal-awtorizzazzjoni, b’mod partikolari għall-applikazzjonijiet ta’ raxx, jinkludu fejn xierqa, miżuri ta’ tnaqqis tar-riskji għall-protezzjoni tan-naħal tal-għasel;

                              —

                              jingħataw bidu programmi ta’ monitoraġġ biex jivverifikaw l-espożizzjoni reali tan-naħal tal-għasel għall-clothianidin f’inħawi użati b’mod estensiv min-naħal għat-tfittxija tal-ikel jew minn min irabbi n-naħal, fejn u kif ikun xieraq.”

                  2.

                  Fir-ringiela 142 relatata ma’ thiamethoxam, fil-kolonna “Dispożizzjonijiet speċifiċi”, il-Parti A tinbidel b’dan li ġej:
                  “PARTI A
                  Jistgħu jiġu awtorizzati biss użi bħala insettiċida.
                  Għall-protezzjoni ta’ organiżmi mhux fil-mira, b’mod partikolari naħal tal-għasel, għall-użu bħala trattament taż-żerriegħa:

                              —

                              il-kisi taż-żerriegħa għandu jsir biss f’faċilitajiet professjonali għat-trattament taż-żerriegħa. Dawk il-faċilitajiet għandhom japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport;

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza li ż-żerriegħa tinżera’ ‘l barra minn fejn ippjanat u jimminimizza l-emissjoni tat-trab.

                        L-Istati Membri għandhom jiżguraw li:

                              —

                              it-tikketta taż-żerriegħa trattata tinkludi l-indikazzjoni li ż-żrieragħ ġew trattati bil-clothianidin u li hija stipulata fil-miżuri tat-tnaqqis tar-riskji previsti fl-awtorizzazzjoni;

                              —

                              il-kondizzjonijiet tal-awtorizzazzjoni, partikolarment għall-applikazzjonijiet ta’ raxx, jinkludu fejn xierqa, miżuri ta’ tnaqqis tar-riskji għall-protezzjoni tan-naħal tal-għasel;

                              —

                              jingħataw bidu programmi ta’ monitoraġġ biex jivverifikaw l-espożizzjoni reali tan-naħal tal-għasel għall-thiamethoxam f’inħawi użati b’mod estensiv min-naħal għat-tfittxija tal-ikel jew minn min irabbi n-naħal, fejn u kif ikun xieraq.”

                  3.

                  Fir-ringiela 163 relatata ma’ fipronil, fil-kolonna “Dispożizzjonijiet speċifiċi”, il-Parti A tinbidel b’dan li ġej:
                  “PARTI A
                  Jistgħu jiġu awtorizzati biss użi bħala insettiċida għall-użu bħala trattament taż-żerriegħa.
                  Għall-protezzjoni ta’ organiżmi li mhumiex fil-mira, partikolarment in-naħal tal-għasel:

                              —

                              il-kisi taż-żerriegħa għandu jsir biss f’faċilitajiet professjonali għat-trattament taż-żerriegħa. Dawk il-faċilitajiet għandhom japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport;

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza li ż-żerriegħa tinżera’ ‘l barra minn fejn ippjanat u jimminimizza l-emissjoni tat-trab.

                        L-Istati Membri għandhom jiżguraw li:

                              —

                              it-tikketta taż-żerriegħa trattata tinkludi l-indikazzjoni li ż-żrieragħ ġew trattati bil-fipronil u li hija stipulata fil-miżuri tat-tnaqqis tar-riskji previsti fl-awtorizzazzjoni;

                              —

                              jingħataw bidu programmi ta’ monitoraġġ biex jivverifikaw l-espożizzjoni reali tan-naħal tal-għasel għall-fipronil f’inħawi użati b’mod estensiv min-naħal għat-tfittxija tal-ikel jew minn min irabbi n-naħal, fejn u kif ikun xieraq.”

                  4.

                  Fir-ringiela 163 relatata ma’ fipronil, fil-kolonna “Dispożizzjonijiet speċifiċi”, il-Parti B titħassar is-sentenza li ġejja:

                              “—

                              l-użu ta’ tagħmir adegwat li jassigura grad għoli ta’ inkorporazzjoni fil-ħamrija u tixrid mill-inqas waqt l-applikazzjoni.”

                  5.

                  Fir-ringiela 222 relatata ma’ imidacloprid, fil-kolonna “Dispożizzjonijiet speċifiċi”, il-Parti A tinbidel b’dan li ġej:
                  “PARTI A
                  Jistgħu jiġu awtorizzati biss użi bħala insettiċida.
                  Għall-protezzjoni ta’ organiżmi mhux fil-mira, b’mod partikolari naħal tal-għasel u għasafar, għall-użu bħala trattament taż-żerriegħa:

                              —

                              il-kisi taż-żerriegħa għandu jsir biss f’faċilitajiet professjonali għat-trattament taż-żerriegħa. Dawk il-faċilitajiet iridu japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport;

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza li ż-żerriegħa tinżera’ ‘l barra minn fejn ippjanat u jimminimizza l-emissjoni tat-trab.

                        L-Istati Membri għandhom jiżguraw li:

                              —

                              it-tikketta taż-żerriegħa trattata tinkludi l-indikazzjoni li ż-żrieragħ ġew trattati bl-imidacloprid u li hija stipulata fil-miżuri tat-tnaqqis tar-riskji previsti fl-awtorizzazzjoni;

                              —

                              il-kondizzjonijiet tal-awtorizzazzjoni, partikolarment għall-applikazzjonijiet ta’ raxx, jinkludu fejn xierqa, miżuri ta’ tnaqqis tar-riskju għall-protezzjoni tan-naħal tal-għasel;

                              —

                              jingħatw bidu programmi ta’ monitoraġġ biex jivverifikaw l-espożizzjoni reali tan-naħal tal-għasel għall-imidacloprid f’inħawi użati b’mod estensiv min-naħal għat-tfittxija tal-ikel jew minn min irabbi n-naħal, fejn u kif ikun xieraq.”

                  6.

                  Fir-ringiela 222 relatata ma’ imidacloprid, fil-kolonna “Dispożizzjonijiet speċifiċi”, il-Parti B titħassar is-sentenza li ġejja:

                              “—

                              għall-protezzjoni tan-naħal tal-għasel, b’mod partikolari għal applikazzjonijiet tal-isprej u għandhom jassiguraw li l-kundizzjonijiet tal-awtorizzazzjoni jinkludu, fejn xieraq, miżuri għat-tnaqqis tar-riskji.”


title: Id-Direttiva Tal-Kummissjoni 2003/125/KE tat-22 ta' Diċembru 2003 li timplimenta d-Direttiva 2003/6/KE tal-Parlament Ewropew u tal-Kunsill rigward ir-rakkomandazzjoniet għar-rappreżentazzjoni ġusta ta' l-investimenti u l-iżvelar tal-konflitti ta' interessTest b’rilevanza għaż-ŻEE

text:
Avviż Legali Importanti

|

32003L0125

Official Journal L 339 , 24/12/2003 P. 0073 - 0077

		Id-Direttiva tal-Kummissjoni 2003/125/KEtat-22 ta' Diċembru 2003li timplimenta d-Direttiva 2003/6/KE tal-Parlament Ewropew u tal-Kunsill rigward ir-rakkomandazzjoniet għar-rappreżentazzjoni ġusta ta' l-investimenti u l-iżvelar tal-konflitti ta' interess(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva 2003/6/KE tal-Parlament Ewropew u tal-Kunsill tat-28 ta' Jannar 2003 dwar in-negozju minn ġewwa u l-manipulazzjoni tas-swieq (l-abbuż tas-swieq) [1], u b'mod partikolari is-sitt inċiż ta' l-Artikolu 6(10) tagħha,Wara konsultazzjoni mal-Kumitat tar-Regolaturi tat-Titoli Ewropej (CESR) [2] għal parir tekniku,Billi:(1) Huma meħtieġa standards armonizzati għall-preżentazzjoni ġusta, ċara u preċiża tat-tagħrif u l-iżvelar ta' l-interessi u tal-konflitti ta' interess, li jridu jitħarsu mill-persuni li jipproduċu jew ixerrdu tagħrif li jirrakkomanda jew jissuġġerixxi strateġija dwar l-investiment, maħsub għall-kanali tad-distribuzzjoni jew għall-pubbliku. B'mod partikolari, l-integrità tas-suq teħtieġ standards għoljin ta' ġustizzja, probità u trasparenza meta jiġi ppreżentat it-tagħrif li jirrakkomanda jew jissuġġerixxi strateġija ta' investiment.(2) Ir-rakkomandazzjonijiet jew is-suġġerimenti dwar strateġija ta' investiment isiru jew b'mod espliċitu (bħar-rakkomandazzjonijiet ta' "ixtri", "żomm" jew "bigħ") jew b'mod impliċitu (b'riferiment għall-prezz tal-mira jew xorta oħra).(3) Il-parir dwar l-investiment, permezz tal-provvediment ta' rakkomandazzjoni personali lil klijent rigward transazzjoni jew iktar li jkollhom x'jaqsmu ma' l-istrumenti finanzjarji (b'mod partikolari r-rakkomandazzjonijet formali dwar l-investimenti fuq skond qasir li joriġinaw minn ġewwa d-dipartimenti tal-kummerċ jew tal-bejgħ ta' ditta ta' l-investimenti jew minn instituzzjoni tal-kreditu espressi lill-klijenti tagħhom), li x'aktarx ma jsirux disponibbli għall-pubbliku, ma għandhomx jiġu kkunsidrati fihom infushom bħala rakkomandazzjonijiet fit-tifsira ta' din id-Direttiva.(4) Ir-rakkomandazzjonijet dwar l-investiment li jikkostitwixxu bażi possibbli għad-deċiżjonijiet dwar l-investiment jistgħu jiġu prodotti u mxerrda skond standards għolja ta' attenzjoni sabiex jiġi evitat it-tqarriq tal-parteċipanti fis-suq.(5) Għandhom jiġu żvelati l-identità tal-produttur tar-rakkomandazzjonijet dwar l-investiment, il-kondotta tiegħu rigward ir-regoli tan-negozju u l-identità ta' l-awtorità kompetenti tiegħu, ġaladarba tista' tkun biċċa tagħrif ta' siwi għall-investituri li jikkunsidraw f'relazjoni mad-deċiżjonijiet tagħhom dwar l-investiment.(6) Ir-rakkomandazzjonijet għandhom jiġu ppreżentati biċ-ċar u bil-preċiż.(7) L-interessi proprji jew il-konflitti ta' interess tal-persuni li jirrakkomandaw jew jissuġġerixxu strateġija ta' investiment jistgħu jinfluwenzaw l-opinjoni li huma jesprimu fir-rakkomandazzjonijet għall-investiment. Sabiex jiġi żgurat illi jkunu jistgħu jiġu vvalutati l-oġġettività u l-fiduċja tat-tagħrif, għandu jsir l-iżvelar approprjat ta' l-interessi finanzjarji sinifikanti f'kull strument finanzjarju li jkun is-suġġett tat-tagħrif li jirrakkomanda strateġiji ta' investiment, jew ta' kull konflitt ta' interess jew ir-relazzjoni tal-kontroll rigward min joħroġ it-titoli li miegħu jkollu x'jaqsam it-tagħrif, b'mod dirett jew indirett. Madankollu, din id-Direttiva ma għandhiex teħtieġ lil persuni li jipproduċu rakkomandazzjonijet dwar investiment sabiex tippenetra l-ostakoli effettivi tat-tagħrif imqiegħda fil-post sabiex jipprevjienu u jevitaw il-konflitti ta' interess.(8) Ir-rakkomandazzjonijet dwar l-investimenti jistgħu jiġu mxerrda f'għamla mingħajr mibdula jew imqassra minn persuna oħra għajr il-produttur. Il-manjiera li fiha d-disseminaturi jittrattaw dawn ir-rakkomandazzjonijet tista' tħalli impatt importanti fuq il-valutazzjoni ta' dawn ir-rakkomandazzjonijet mill-investituri. B'mod partikolari, l-għarfien ta' l-identità tad-disseminatur tar-rakkomandazzjonijet dwar investiment, il-kondotta tiegħu tar-regoli tan-negozju jew safejn u sakemm il-bidla tar-rakkomandazzjoni oriġinali jistgħu jkunu biċċa tagħrif ta' siwi għall-investituri meta jikkunsidraw id-deċiżjonijiet tagħhom dwar l-investiment.(9) It-tqegħid tar-rakkomandazzjonijiet għall-investiment fuq is-siti ta' l-internet għandu jkun skond ir-regoli tat-trasferiment ta' l-informazzoni personali lil pajjiżi terzi kif stabbilit fid-Direttiva 95/46/KE tal-Parlament Ewropew u tal-Kunsill ta' l-24 ta' Ottubru 1995 dwar il-protezzjoni ta' l-individwi rigward il-proċessar ta' l-informazzjoni personali u l-moviment ta' din l-informazzjoni [3].(10) L-aġenziji li jiggradaw il-kreditu joħorġu opinjonijiet dwar kemm ikollu kreditu persuna partikolari li toħroġ it-titoli jew strument finanzjarju f'data mogħtija. Bħala ta' hekk, dawn l-opinjonijiet ma jikkostitwixxux rakkomandazzjoni fit-tifsira ta' din id-Direttiva. Madankollu, l-aġenziji li jiggradaw il-kreditu għandhom jikkunsidraw jadottaw politiki u proċeduri interni ddisinjati li jiżguraw illi l-gradazzjoni tal-kreditu ppubblikati minnhom jiġu ppreżentati b'mod ġust u li jiżvelaw b'mod apporprjat kull interess jew konflitt ta' interess sinifikanti li jirrigwarda l-istrumenti finanzjarji jew lil dawk li joħorġu t-titoli li magħhom ikollha x'taqsam il-gradazzjoni tal-kreditu.(11) Din id-Direttiva tirrispetta d-drittijiet fundamentali u tħares il-prinċipji konoxxuti b'mod partikolari mill-Karta tad-Drittijiet Fundamentali ta' l-Unjoni Ewropea, u b'mod partikolari l-Artikolu 11 tagħha u l-Artikolu 10 tal-Konvenzjoni Ewropea dwar id-Drittijiet tal-Bniedem. F'dan ir-rigward, din id-Direttiva bl-ebda mod ma tipprevjieni lill-Istati Membri milli japplikaw ir-regoli kostituzzjonali tagħhom li jkollhom x'jaqsmu mal-libertà ta' l-istampa u l-libertà ta' l-espressjoni fil-medja tal-komunikazzjoni.(12) Il-miżuri provvduti f'din id-Direttiva huma skond l-opinoni tal-Kumitat tat-Titoli Ewropej,ADOTTAT DIN ID-DIRETTIVA:KAPITOLU I ID-DEFINIZZJONIJIETArtikolu 1Id-definizzjonijietGħall-għanijiet ta' din id-Direttiva, għandhom japplikaw id-definizzjonijiet li ġejjin b'żieda mad-definizzjonijiet iddikjarati fid-Direttiva 2003/6/KEE:1. "ditta ta' l-investiment" tfisser kull persuna kif iddefinita fl-Artikolu 1(2) tad-Direttiva 93/22/KEE [4],2. "istituzzjoni tal-kreditu" tfisser kull persuna kif iddefinita fl-Artikolu 1(1) tad-Direttiva 2000/12/KE tal-Parlament u tal-Kunsill [5];3. "rakkomandazzjoni" tfisser ir-riċerka jew tagħrif ieħor li jirrakkomandaw jew jissuġġerixxu strateġija ta' investiment, b'mod espliċitu jew impliċitu, li jirrigwarda strument finanzjarju jew numru minnhom jew lil dawk li joħorġu t-titoli, inkluża kull opinjoni dwar il-valur preżent jew futir tal-prezz ta' dawn l-istrumenti, maħsuba għall-kanali tad-distribuzzjoni jew għall-pubbliku;4. "riċerka jew tagħrif ieħor li jirrakkomandaw jew jissuġġerixxu strateġija ta' investiment" tfisser:(a) it-tagħrif prodott minn analista indipendenti, ditta ta' l-investimenti, istituzzjoni tal-kreditu, jew kull persuna oħra li n-negozju tagħha huwa li tipproduċi r-rakkomandazzjonijet jew persuna naturali li taħdem għalihom b'kuntratt ta' impjieġ jew xorta oħra, illi, b'mod dirett jew indirett, jesprimu rakkomandazzjoni partikolari dwar investimewnt rigward strument finanzjarju jew wieħed li joħroġ l-istrumenti finanzjarji;(b) it-tagħrif prodott minn persuni oħra għajr il-persuna riferita f'(a) li jirrakkomandaw deċiżjoni partikolari dwar investiment b'mod dirett rigward strument finanzjarju;5. "persuna rilevanti" tfisser persuna naturali jew legali li tipproduċi jew ixxerred rakkomandazzjonijet fl-eżerċizzju tal-professjoni tagħha jew il-konotta tan-negozju tiegħu;6. "min joħroġ it-titoli" ifisser min joħroġ strument finanzjarju fejn tidħol rakkomandazzjoni, b'mod dirett jew indirett;7. "kanali tad-distribuzzjoni" għandha tfisser kanal li permezz tiegħu t-tagħrif isir, jew x'aktarx li jsir, disponibbli lill-pubbliku. "Tagħrif li x'aktarx isir disponibbli lill-pubbliku" għandha tfisser it-tagħrif li għalih ikollhom aċċess numbru kbir ta' persuni;8. "regolazzjoni approprjata" għandha tfisser kull regolazzjoni, inkluża r-regolazzjoni minnha nfisha, li tkun fil-post fl-Istati Membri kif riferit bid-Direttiva 2003/6/KE,KAPITOLU II IL-PRODUZZJONI TAR-RAKKOMANDAZZJONIJETArtikolu 2L-identità tal-produtturi tar-rakkomandazzjonijet1. L-Istati Membri għandhom jiżguraw illi jkun hemm fil-post regolazzjoni approprjata sabiex tiżgura illi kull rakkomandazzjoni tiżvela b'mod ċar u prominenti l-identità tal-persuna responsabbli mill-produzzjoni tagħha, b'mod partikolari, l-isem u t-titolu tax-xogħol ta' l-individwu li jkun ħejja r-rakkomandazzjoni u l-isem tal-persuna legali responsabbli mill-produzzjoni tagħha.2. Meta l-persuna rilevanti hija ditta ta' l-investiment jew istitituzzjoni tal-kreditu, Stat Membri għandu jeħtieġ illi tiġi żvelata l-identità ta' l-awtorità kompetenti.Meta l-persuna rilevanti li la hija ditta ta' l-investiment u lanqas istituzzjoni tal-kreditu imma hija bla ħsara għall-istandards li jirregolaw lilhom infushom jew kodiċijiet tal-kondotta, l-Istati Membri għandhom jiżguraw illi jiġi żvelat riferiment għal dawn l-istandards jew kodiċijiet.3. L-Istati Membri għandhom jiżguraw illi jkun hemm fil-post regolazzjoni approprjata sabiex tiżgura illi l-ħtiġiet stabbiliti fil-paragrafi 1 u 2 jiġu addattati sabiex ma jkunux sproporzjonati fil-każ tar-rakkomandazzjonijiet mhux miktuba. Dan l-addattament jista' jinkludi riferiment għall-post fejn dan l-iżvelar ikun jista' jinkiseb b'mod dirett u bla xkiel mill-pubbliku, bħalma huwa sit approprjat fuq l-internet tal-persuna rilevanti.4. Il-paragrafi 1 u 2 ma għandhomx japplikaw għall-ġurnalisti bla ħsara għar-regolazzjoni approprjata ekwivalenti, inkluża r-regolazzjoni minnha nfisha approprjata, fl-Istati Membri, sakemm din ir-regolazzjoni tikseb effetti simili għal dawk tal-paragrafi 1 u 2.Artikolu 3L-istandard ġenerali għall-preżentazzjoni ġusta ta' rakkomandazzjoni1. L-Istati Membri għandhom jiżguraw illi tkun fil-post regolazzjoni approprjata sabiex tiżgura illi l-persuni rilevanti kollha jagħtu attenzjoni raġjonevoli sabiex jiżguraw illi:(a) il-fatti jkunu distinti b'mod ċar mill-interpretazzjonijiet, l-istimi, l-opinjonijiet u t-tipi l-oħra tat-tagħrif mhux fattwali;(b) is-sorsi kollha jkunu ta' min joqgħod fuqhom jew, meta jkun hemm dubju dwar jekk sors ikunx ta' fiduċja, dan jiġi indikat b'mod ċar;(ċ) il-proġettazzjonijiet, il-previżjonijiet u l-miri tal-prezzijiet kollha jkunu ttikkettjati b'mod ċar bħala ta' hekk u li jiġu indikati l-preżunzjonijiet matejali magħmula fil-produzzjoni jew l-użu tagħhom.2. L-Istati Membri għandhom jiżguraw illi jkun hemm fil-post ir-regolazzjoni approprjata sabiex tiżgura illi l-ħtiġiet stabbiliti fil-paragrafu 1 jiġu addattati sabiex ma jkunux sproporzjonati fil-każ tar-rakkomandazzjonijet mhux miktuba.3. L-Istati Membri għandhom jeħtieġu illi l-persuni rilevanti kollha jagħtu attenzjoni raġjonevoli sabiex jiżguraw illi kull rakkomandazzjoni tkun tista' tiġi ssostanzjata bħala raġjonevoli, fuq talba mill-awtoritajiet kompetenti.4. Il-paragrafi 1 u 3 ma għandhomx japplikaw għall-ġurnalisti bla ħsara għar-regolazzjoni approprjata ekwivalenti fl-Istati Membri, inkluża r-regolazzjoni minnha nfisha approprjata, sakemm din ir-regolazzjoni tikseb effetti simili għal dawk tal-paragrafi 1 u 3.Artikolu 4L-obbligi addizzjonali li għandhom x'jaqsmu mal-preżentazzjoni ġusta tar-rakkomandazzjonijet1. B'żieda ma' l-obbligi sabbiliti fl-Artikolu 3, meta l-persuna rilevanti tkun analista indipendenti, ditta ta' l-investiment, istituzzjoni tal-kreditu, kull persuna legali rrelatata, jew kull persuna oħra rilevanti li n-negozju ewlieni tagħha huwa li tipproduċi r-rakkomandazzjonijiet, jew persuna naturali li taħdem għalihom b'kuntratt tax-xogħol jew xorta oħra, l-Istati Membri għandhom jiżguraw illi jkun hemm fil-post ir-regolazzjoni approprjata sabiex jiġi żgurat illi l-persuna tagħti attenzjoni raġjonevoli sabiex tiżgura illi mill-inqas:(a) jiġu indikati s-sorsi kollha sostanzjalment materjali, kif approprjat, inkluża l-persuna rilevanti li toħroġ it-titoli, flimkien mal-fatt jekk ir-rakkomandazzjoni tkunx ġiet żvelata lil din il-persuna li toħroġ it-titoli wara dan l-iżvelar qabel it-tixrid;(b) jiġi ssommarizzat b'mod adegwat kull bażi ta' valutazzjoni jew metodoloġija użati sabiex jiġi vvalutat strument finanzjarju jew min joħroġ strument finanzjarju, jew li tiġi ffissata mira tal-prezz għall-istrument finanzjarju;(ċ) tiġi spjegata t-tifsira ta' kull rakkomandazzjoni magħmula, bħalma huma "ixtri", "biegħ" jew "żomm," li jistgħu jinkludu x-xefaq taż-żmien ta' l-investiment li għalih ikollha x'taqsam ir-rakkomandazzjoni u kull twissija approprjata tar-riskju, inkluż analiżi tas-sensittività tal-preżunzjonijiet rilevanti, indikati;(d) jintgħamel riferiment għall-frekwenza ppjanata, jekk ikun jemm minnhom, dwar l-aġġornamenti tar-rakkomandazzjonijet u dwar kull bidla maġġuri fil-politika tal-kopertura mħabbra qabel;(e) tiġi indikata b'mod ċar u prominenti d-data li fiha r-rakkomandazzjoni kienet irrilaxxjata għad-distribuzzjoni għall-ewwel darba, kif ukoll id-data u l-ħin rilevanti għal kull strument finanzjarju msemmi;(f) meta rakkomandazzjoni tiddiferixxi minn rakkomandazzjoni li tirrigwarda l-istess strument finanzjarju jew lil min joħroġ it-titoli, maħruġ matul il-perjodu taż-żmien ta' 12-il xahar immedjatament qabel ir-rilaxx tiegħu, jiġu indikati b'mod ċar u prominenti din il-bidla u d-data tar-rakkomandazzjoni aktar bikrija.2. L-Istati Membri għandhom jiżguraw illi, meta l-ħtiġiet stabbiliti fil-punti (a), (b) jew (ċ) tal-paragrafu 1 ikunu sproporzjonati f'relazzjoni tat-tul tar-rakkomandazzjoni mqassma, għandu jkun biżżejjed li jsir riferiment b'mod ċar u prominenti fir-rakkomandazzjoni nfisha rigward il-post fejn dan it-tagħrif jiġi magħmul aċċessibbli għall-pubbliku b'mod dirett u bla xkiel, bħalma hi għaqda diretta bl-internet għal dan it-tagħrif fuq sit approprjat ta' l-internet tal-persuna rilevanti, sakemm ma kien hemm l-ebda bidla fil-metodoloġija jew il-bażi tal-valutazzjoni użat.3. L-Istati Membri għandhom jiżguraw illi jkun hemm fil-post ir-regolazzjoni approprjata sabiex tiżgura illi, fil-każ tar-rakkomandazzjonijiet mhux miktuba, il-ħtiġiet stabbiliti fil-paragrafu 1 jiġu addattati sabiex ma jkunux sproporzjonati.Artikolu 5L-istandard ġenerali għall-iżvelar ta' l-interessi u l-konflitti ta' interess1. L-Istati Membri għandhom jiżguraw illi jkun hemm fil-post ir-regolazzjoni approprjata sabiex jiżguraw illi l-persuni rilevanti jiżvelaw ir-relazzjonijiet u ċ-ċirkostanzi kollha li jistgħu jkunu mistennija li jagħmlu ħsara lill-oġġettività tar-rakkomandazzjoni, b'mod partikolari meta l-persuni rilevanti jkollhom interess finanzjarju sinifikanti f'wieħed jew iktar mill-istrumenti finanzjarji li jkunu bla ħsara għar-rakkomandazzjoni, jew konflitt ta' interess sinifikanti rigward min joħroġ it-titoli li magħhom ikollha x'taqsam ir-rakkomandazzjoni.Meta l-persuna rilevanti tkun persuna legali, din il-ħtieġa għandha tapplika wkoll għal kull persuna legali jew naturali li tkun taħdem għaliha, b'kuntratt tax-xogħol jew xorta oħra, li kien involut fit-tħejjija tad-dokument.2. Meta l-persuna rilevanti hija persuna legali, it-tagħrif li jrid jiġi żvelat skond il-paragrafu 1 għandu mill-inqas jinkludi dan li ġej:(a) kull interess jew interessi ta' konflitt tal-persuna rilevanti jew tal-persuni legali li jkollhom x'jaqsmu magħha li jkunu aċċessibbli jew mistennija raġjonevolment li jkunu aċċessibbli għall-persuni involuti fit-tħejjija tar-rakkomandazzjoni;(b) kull interess jew konflitti ta' interess tal-persuna rilevanti jew tal-persuni li jkollhom x'jaqsmu magħha li, għalkemm mhux involuti fit-tħejjija tar-rakkomandazzjoni, kellhom jew kienu mistennija raġjonevolment li jkollhom aċċess għar-rakkomandazzjoni qabel it-tixrid tagħha lill-konsumaturi jew lill-pubbliku.3. L-Istati Membri għandhom jiżguraw illi jkun hemm fil-post ir-regolazzjoni approprjata sabiex jiġi żgurat illi r-rakkomandazzjoni nfisha tinkludi l-iżvelar ippropvvdut fil-paagrafi 1 u 2. Meta dan l-iżvelar ikun sproporzjonat fejn jidħol it-tul tar-rakkomandazzjoni mqassma, għandu jkun biżżejjed li jsir riferiment ċar u prominenti fir-rakkomandazzjoni nfisha għall-post fejn dan l-iżvelar jista' jkun aċċessibbli b'mod dirett u bla xkiel lill-pubbliku, bħalma hija għaqda diretta ma' l-Internet ma' l-iżvelar fuq sit approprjat ta' l-internet tal-persauna rilevanti.4. L-Istati Membri għandhom jiżguraw illi jkun hemm fil-post ir-regolazzjoni approprjata sabiex tiżgura illi l-ħtiġiet stabbiliti fil-paragrafu 1 jiġu addattati sabiex ma jkunux sproporzjonati fil-każ tar-rakkomandazzjonijet mhux miktuba.5. Il-paragrafi mill-1 sat-3 ma għandhomx japplikaw għall-ġurnalisti bla ħsara għar-regolazzjoni approprjata ekwivalenti, inkluża r-regolazzjoni minnha nfisha approprjata, fl-Istati Membri, sakemm din ir-regolazzjoni tikseb effetti bħal dawk tal-paragrafi minn 1 sa 3.Artikolu 6L-obbligi addizzjonali fejn jidħol l-iżvelar ta' l-interessi jew tal-konflitti ta' interess1. B'żieda ma' l-obbligi stabbiliti fl-Artikolu 5, l-Istati Membri għandhom jeħtieġu illi kull rakkomandazzjoni prodotta minn analista indipendenti, ditta ta' l-investimenti, istituzzjoni tal-kreditu, kull persuna legali rrelatata, jew kull persuna rilevanti oħra li n-negozju ewlieni tagħha huwa li tipproduċi r-rakkomandazzjonijet, jiżvelaw b'mod dirett u prominenti t-tagħrif li ġej dwar l-interessi tagħhom u l-konflitti ta' interess:(a) il-pussess maġġuri ta' l-ishma li teżisti bejn il-persuna rilevanti jekk kull persuna legali rrelatata fuq naħa waħda u min joħroġ it-titoli min-naħa l-oħra. Dawn il-pussessi maġġuri ta' l-ishma jinkludu mill-inqas il-każijiet li ġejjin:- meta l-pussessi ta' l-ishma li jaqbżu l-5 % tat-total tal-kapital ta' l-ishma maħruġ f'min joħroġ l-ishma jinżammu mill-persuna rilevanti jew kull persuna legali rrelatata, jew- meta l-pussessi ta' l-ishma li jaqbżu l-5 % tat-total tal-kapital ta' l-ishma maħruġ tal-persuna rilevanti jew kull persuna legali rrelatata, ikunu miżmuma minn min joħroġ it-titoli.L-Istati Membri jistgħu jipprovdu għetiebi iktar baxxi mill-għatba ta' 5 % kif ipprovvdut f'dawn iż-żewġ każijiet;(b) l-interessi finanzjarji l-oħra miżmuma mill-persuna rilevanti jew kull persuna legali rrelatata f'relazzjoni ma' min joħroġ it-titoli;(ċ) meta japplika, dikjarzzjoni illi l-persuna rilevanti jew kull persuna legali rrelatata huma persuni li jagħmlu suq jew provvedituri tal-likwidità fl-istrumenti finanzjarji ta' min joħroġ it-titoli;(d) meta tapplika, dikjarazzjoni illi l-persuna rilevanti jew kull persuna legali rrelalata kienu manager ta' quddiem jew ko-manager ta' quddiem matul it-12-il xahar ta' qabel ta' kull offerta żvelata lill-pubbliku ta' l-istrumenti finanzjarji ta' min joħroġ it-titoli;(e) meta tapplika, dikjarazzjoni illi l-persuna rilevanti jew kull persuna legali rrelatata jkunu parti għal kull ftehim ieħor ma' min joħroġ it-titoli għall-provvediment tas-servizzi bankarji ta' l-investiment, sakemm dan ma jintitola l-iżvelar ta' l-ebda tagħrif kummerċjali kunfidenzjali u li l-ftehim kien ilu f'effett mit-12-il xahar ta' qabel jew fl-istess perjodu taż-żmien ħoloq il-ħlas ta' kumpens jew il-wegħda li jitħallas kumpens;(f) meta tapplika, dikjarazzjoni illi l-persuna rilevanti jew kull persuna legali rrelata jkunu parti fi ftehim ma' min joħroġ it-titoli li jkollu x'jaqsam mal-produzzjoni tar-rakkomandazzjoni.2. L-Istati Membri għandhom jeħtieġu l-iżvelar, f'termini ġenerali, ta' l-arranġamenti effettivi organizzattivi u amministrattivi stabbili ġewwa d-ditta ta' l-investiment jew l-istituzzjoni tal-kreditu sabiex jiġu pprevenuti u evitati l-konflitti ta' interess rigward ir-rakkomandazzjonijet, inklużi l-ostakoli għat-tagħrif.3. L-Istati Membri għandhom jeħtieġu illi għall-persuni naturali jew legali li jaħdmu għal ditta ta' l-investment jew istituzzjoni tal-kreditu, b'kuntratt tax-xogħol jew xorta oħra, u li kienu involuti fit-tħejjja tar-rakkomandazzjoni, il-ħtieġa skond it-tieni subparagrafu tal-paragrafu 1 ta' l-Artikolu 5 għandha tinkludi, b'mod partikolari, l-iżvelar dwar jekk il-ħlas ta' dawn il-persuni hux marbut direttament mat-transazzjonijiet bankarji ta' l-investiment imwettqa mid-ditta ta' investiment jew minn istituzzjoni tal-kreditu jew minn persuna legali rrelatata.Meta dawn il-persuni legali jirċievu jew jixtru l-isħma ta' dawk li joħorġu t-titoli qabel ma joffru dawn l-ishma lill-pubbliku, għandu jiġi żvelat ukoll il-prezz li bih inkisbu l-ishma u d-data tal-kisba.4. L-Istati Membri għandhom jeħtieġu illi d-diiti ta' l-investiment u l-istituzzjonijiet tal-kreditu għandhom jiżvelaw, fuq il-bażi ta' kwart ta' sena, il-proporzjoni tar-rakkomandazzjonijet kollha li jkunu ta' "ixtri", "żomm" jew "biegħ" jew ta' termini ekwivalenti, kif ukoll il-proporzjon tal-ħruġ korrispondenti għal kull waħda minn dawn il-kategoriji li lilhom id-ditta ta' investiment jew l-istituzzjoni tal-kreditu jkunu fornew servizzi bankarji materjali ta' investiment matul it-12-il xahar ta' qabel.5. L-Istati Membri għandhom jiżguraw illi r-rakkomandazzjoni nfisha tinkludi l-iżvelar meħtieġ mill-paragrafi minn 1 sa 4. Meta l-ħtiġiet skond il-paragrafi minn 1 sa 4 ikunu sproporzjonati fejn jidħol it-tul tar-rakkomandazzjoni mqassma, għandu jkun biżżejjed li jsir riferiment ċar u prominenti fir-rakkomandazzjoni nfisha għall-post fejn dan l-iżvelar jista' jkun aċċessibbli b'mod dirett u bla xkiel għall-pubbliku, bħalma hija għaqda diretta ma' l-Internet rigward l-iżvelar fuq sit approprjat ta' l-internet tad-ditta ta' l-investiment jew ta' l-istituzzjoni tal-kreditu.6. L-Istati Membri għandhom jiżguraw illi jkun hemm fil-post ir-regolazzjoni approprjata sabiex tiżgura illi, fil-każ tar-rakkomandazzjonijiet mhux miktuba, il-ħtiġiet stabbiliti fil-paragrafu 1 jiġu addattati sabiex ma jkunux sproporzjonati.KAPITOLU III IT-TIXRID TAR-RAKKOMANDAZZJONIJET PRODOTTI MINN PARTIJIET TERZIArtikolu 7L-identità tad-disseminaturi tar-rakkomandazzjonijetL-Istati Membri għandhom jiżguraw illi tkun teżisti fil-post ir-regolazzjoni approprjata sabiex tiżgura illi, kull meta persuna rilevanti xxerred fuq ir-responsabbiltà tagħha rakkomandazzjoni prodotta minn parti terza, ir-rakkomandazzjoni tindika b'mod ċar u prominenti l-identità tal-persuna rilevanti.Artikolu 8L-istandard ġenerali għad-disseminazzjoni tar-rakkomandazzjonijetL-Istati Membri għandhom jiżguraw illi tkun teżisti fil-post ir-regolazzjoni approprjata sabiex tiżgura illi kull meta rakkomandazzjoni prodotta minn parti terza tiġi mibdula sostanzjalment ġewwa t-tagħrif imxerred, dan it-tagħrif jindika b'mod ċar il-bidla sostanzjali fid-dettal. L-Istati Membri għandhom jiżguraw illi kull meta l-bidla sostanzjali tikkonsisti f'bidla fid-direzzjoni tar-rakkomandazzjoni (bħall-bdil ta' rakkomandazzjoni ta' "ixtri" f'rakkomandazzjoni ta' "żomm" jew "biegħ", jew bil-maqlub), il-ħtiġiet stabbiliti fl-Artikoli minn 2 sa 5 fuq il-produtturi jiġu sodisfatti mid-disseminatur, għal kemm tkun sostanzjali l-bidla.B'żieda ma' dan, l-Istati Membri għandhom jiżguraw illi tkun teżisti fil-post ir-regolazzjoni approprjata sabiex tiżgura illi l-persuni legali rilevanti li huma nfushom, jew permezz ta' persuni naturali, ixerrdu rakkomandazzjoni mibdula sostanzjalment ikollhom politika formali miktuba hekk illi l-persuni li jirċievu t-tagħrif ikunu jistgħu jiġu diretti lejn fejn jista' jkollhom aċċess rigward l-identità tal-produttur tar-rakkomandazzjoni, ir-rakkomandazzjoni nfisha u l-iżvelar ta' l-interessi jew tal-konflitti ta' interess tal-produttur, sakemm dawn l-elementi jkunu disponibbli pubblikament.L-ewwel u t-tieni paragrafi ma għandhomx japplikaw għar-rappurtaġġ ta' l-aħbarijiet dwar ir-rakkomandazzjonijiet prodotti minn parti terza meta s-sustanza tar-rakkomandazzjoni ma tinbidilx.Fil-każ tat-tixrid ta' sommarju ta' rakkomandazzjoni prodotta minn parti terza, il-persuni rilevanti li jxerrdu dan is-sommarju għandhom jiżguraw illi s-sommarju jkun ċar u ma jqarraqx, billi jsemmu s-sors tad-dokument u meta l-iżvelar li jkollu x'jaqsam mad-dokument tas-sors ikun magħmul aċċessibbli b'mod dirett u mingħajr xkiel lill-pubbliku sakemm ikunu disponibbli pubblikament.Artikolu 9L-obbligi addizzjonali għad-ditti ta' l-investiment u l-istituzzjonijiet tal-kredituB'żieda ma' l-obbligu stabbilit fl-Artikoli 7 u 8, kull meta l-persuna rilevanti f'ditta ta' l-investiment, istituzzjoni tal-kreditu jew persuna naturali li taħdem għal dawn il-persuni b'kuntratt tax-xogħol jew xorta oħra, u xxerred ir-rakkomandazzjonijet prodotti minn parti terza, l-Istati Membri għandhom jeħtieġu illi:(a) jiġi indikat b'mod ċar u prominenti l-isem ta' l-awtorità kompetenti tad-ditta ta' l-investiment jew ta' l-istituzzjoni tal-kreditu;(b) jekk il-produttur tar-rakkomandazzjoni ma jkunx xerridha diġà permezz ta' kanal tad-distribuzzjoni, il-ħtiġiet stabbiliti fl-Artikolu 6 fuq il-produtturi jiġu sodisfatti mid-disseminatur;(ċ) jekk id-ditta ta' l-investimenrt jew l-istituzzjoni tal-kreditu jkunu bidlu r-rakkomandazzjoni b'mod sostanzjali, jiġu sodisfatti l-ħtiġiet stabbiliti fl-Artikoli minn 2 sa 6.KAPITOLU IV DISPOŻIZZJONIJIET FINALIArtikolu 10It-Trasposizzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa għalhiex jikkonformaw ma' din id-Direttiva l-iktar tard sat-12 ta' Ottubru 2004. Għandhom jikkomunikaw minnufih lill-Kummissjoni t-test ta' dawn id-dispożizzjonijiet u tabella tal-korrelazzjoni bejn dawn id-dispożizzjonijiet u din id-Direttiva.Meta Stati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati b'din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif trid issir din ir-referenza.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewliena fil-liġijiet nazzjonali li huma jadottaw fil-qasam kopert b'din id-Direttiva.Artikolu 11Id-Dħul fis-seħħDin id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 12Id-destinatarjiDin id-Direttiva hija indirizzata lill-Istati Membri.Magħmula fi Brussel, fit-22 ta' Diċembru 2003.Għall-KummissjoniFrederik BolkesteinMembru tal-Kummissjoni[1] ĠU L 96, tat-12.4.2003, pġ. 16.[2] Is-CESR kien stabbilit bid-Deċiżjoni tal-Kummissjoni 2001/527/KE (ĠU L 191, tat-13.7.2001, pġ. 43).[3] ĠU L 281, tat-23.11.1995, pġ. 31.[4] ĠU L 141, tal-11.6.1993, pġ. 27.[5] ĠU L 126, tas-26.5.2000, pġ. 1.--------------------------------------------------


title: 2005/72/KE: Direttiva tal-Kummissjoni 2005/72/KE tal- 21 ta’ Ottubru 2005 li temenda d-Direttiva tal-Kunsill 91/414/KEE għall-inklużjoni tal-chlorpyriphos, il-chlorpyrifos-methyl, il-mancozeb, il-maneb u l-metiram bħala sustanzi attivi Test b’rilevanza għaż-ŻEE.

text:
               21.11.2006

               MT

               Il-Ġurnal Uffiċjali ta’ l-Unjoni Ewropea

               90

         DIRETTIVA TAL-KUMMISSJONI 2005/72/KE
   tal-21 ta’ Ottubru 2005
   li temenda d-Direttiva tal-Kunsill 91/414/KEE għall-inklużjoni tal-chlorpyriphos, il-chlorpyrifos-methyl, il-mancozeb, il-maneb u l-metiram bħala sustanzi attivi
   (Test b’ rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju ta’ l-1991 li tikkonċerna t-tqegħid fuq is-suq ta’ prodotti għall-protezzjoni ta’ pjanti (1), u partikolarment l-Artikolu 6(1) tagħha,
   Billi:

               (1)

               Ir-Regolament tal-Kummissjoni (KEE) Nru 3600/92 tal-11 ta’ Diċembru ta’ l-1992 li jistipola regoli dettaljati għall-implimentazzjoni ta’ l-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE dwar it-tqegħid fuq is-suq ta’ prodotti ta’ protezzjoni ta’ pjanti (2), jistabbilixxi lista ta’ sustanzi attivi li għandhom jiġu assessjati, bil-viżjoni għall-inklużjoni possibbli tagħhom fl-Anness I tad-Direttiva 91/414/KEE. Dik il-lista tinkludi l-chlorpyrifos, il-chlorpyrifos-methyl (li jinkitbu chlorpyrifos u chlorpyrifos-methyl) il-mancozeb, il-maneb u l-metiram.

               (2)

               Għal dawk is-sustanzi attivi, l-effetti fuq is-saħħa tal-bniedem u l-ambjent ġew meqjusa skond id-dispożizzjonijiet stipolati fir-Regolament (KEE) Nru 3600/92 għal firxa ta’ użi proposti minn min għamel in-notifika. Permezz tar-Regolament tal-Kummissjoni (KE) Nru 933/94 tas-27 ta’ April ta’ l-1994 li jistipola liema huma s-sustanzi attivi tal-prodotti għall-protezzjoni tal-pjanti u jassenja l-Istati Membri Rapporteur għall-implimentazzjoni tar-Regolament tal-Kunsill (KEE) Nru 3600/92 (3), ġew nominati l-Istati Membri Rapporteur li ġejjin, li kienu ssottomettew ir-rapporti ta’ assessjar u rakkomandazzjonijiet rilevanti lill-Kummissjoni skond l-Artikolu 7(1)(c) tar-Regolament (KEE) Nru 3600/92. Għall-chlorpyrifos u l-chlorpyrifos-methyl l-Istat Membru Rapporteur kien Spanja u kull informazzjoni rilevanti ġiet sottomessa fis-16 ta’ Settembru ta’ l-1997 u fis-7 ta’ Mejju ta’ l-1999. Għall-mancozeb, għall-maneb u għall-metiram l-Italja ġiet nominata Stat Membru Rapporteur u kull informazjoni rilevanti ġiet sottomessa fit-3 ta’ Ottubru ta’ l-2000, fid-29 ta’ Novembru ta’ l-2000 u fit-22 ta’ Awissu ta’ l-2000 rispettivament.

               (3)

               Ir-rapporti ta’ l-assessjar ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta’ l-Annimal. Ir-reviżjonijiet ġew iffinalizzati fit-3 ta’ Ġunju ta’ l-2005 fil-format tar-rapporti ta’ reviżjoni tal-Kummissjoni għall-chlorpyrifos, il-chlorpyrifos-methyl, il-mancozeb, il-maneb u l-metiram.

               (4)

               Ir-reviżjonijiet tal-chlorpyrifos, tal-chlorpyrifos-methyl, tal-mancozeb, tal-maneb u tal-metiram ma wasslu għal ebda mistoqsijiet miftuħa li għandhom jiġu indirizzati mill-Kumitat Xjentifiku tal-Pjanti jew mill-Awtorità Ewropea dwar is-Sigurtà ta’ l-Ikel (EFSA) li ħadet ir-rwol ta’ dak il-Kumitat.

               (5)

               Ħareġ ċar minn bosta eżaminazzjonijiet li saru li l-prodotti għall-protezzjoni tal-pjanti li fihom il-chlorpyrifos, il-chlorpyrifos-methyl, il-mancozeb, il-maneb u l-metiram jistgħu jissodisfaw, b’ mod ġenerali, il-kondizzjonijiet stipolati fl-Artikolu 5(1) (a) u (b) tad-Direttiva 91/414/KEE, b’ mod partikolari dwar l-użu għalihom li ġew eżaminati u imniżżla fid-dettal fir-rapport ta’ reviżjoni tal-Kummissjoni. Huwa għalhekk xieraq li jkunu inklużi dawn is-sustanzi attivi fl-Anness I, sabiex ikun żgurat li fl-Istati Membri kollha, l-awtorizzazzjonijiet tal-prodotti tal-protezzjoni tal-pjanti li fihom dawn is-sustanzi attivi, jistgħu jingħataw skond id-dispożizzjonijiet ta’ dik id-Direttiva.

               (6)

               Mingħajr preġudizzju għal dik il-konklużjoni, huwa xieraq li tinkiseb iktar informazzjoni dwar ċerti punti speċifiċi. L-Artikolu 6(1) tad-Direttiva 91/414/KEE jistipola li l-inklużjoni ta’ sustanza fl-Anness I tista’ tiġi soġġetta għal kondizzjonijiet. Għalhekk huwa xieraq li jinħtieġ li l-chlorpyrifos, il-chlorpyrifos-methyl, il-mancozeb, il-maneb u l-metiram jiġu soġġetti għal aktar ittestjar għall-konferma ta’ l-assessjar tar-riskju għal organiżmi li mhumiex fil-mira tagħhom u fil-każ tal-maneb u l-mancozeb ukoll għat-tossiċità fl-iżvilupp, u li tali studji għandhom jiġu ppreżentati min-notifikanti.

               (7)

               Perijodu ta’ żmien raġonevoli għandu jiitħalla jgħaddi qabel is-sustanza attiva tiġi inkluża fl-Anness I sabiex l-Istati Membri u partijiet interessati jkunu jistgħu jitħallew jagħmlu l-preparamenti sabiex jilħqu l-kondizzjonijiet ġodda li jirriżultaw mill-inklużjoni.

               (8)

               Mingħajr preġudizzju għall-obbligazzjonijiet stipolati mid-Direttiva 91/414/KEE konsegwenza ta’ l-inklużjoni tas-sustanzi attivi fl-Anness I, l-Istati Membri għandhom jiħallew għal perijodu ta’ sitt xhur wara l-inklużjoni li jirrevedu l-awtorizzazzjonijiet ta’ prodotti għall-protezzjoni tal-pjanti eżistenti li jikkuntienu l-chlorpyrifos, l-chlorpyrifos-methyl, il-mancozeb, il-maneb jew il-metiram sabiex jaċċertaw li l-kondizzjonijiet stipolati fid-Direttiva 91/414/KEE, u b’ mod partikolari l-Artikolu 13 tagħha u l-kondizzjonijiet rilevanti stipolati fl-Anness I, jiġu ssodisfatti. L-Istati Membri għandhom ivarjaw, ibiddlu jew jirtiraw, kif xieraq, awtorizzazzjonijiet eżistenti, skond id-dispożizzjonijiet tad-Direttiva 91/414/KEE. Permezz tad-deroga mil-limitu ta’ żmien stabilit hawn fuq, għandu jiġi pprovdut perijodu itwal għas-sottomissjoni u għall-assessjar ta’ dossier komplut ta’ Anness III għal kull prodott għall-protezzjoni tal-pjanti għal kull użu intenzjonat skond il-prinċipji uniformi stipolati fid-Direttiva 91/414/KEE.

               (9)

               L-esperjenza miksuba mill-inklużjonijiet preċedenti fl-Anness I tad-Direttiva 91/414/KEE dwar sustanzi attivi assessjati fil-qafas tar-Regolament (KEE) Nru 3600/92 uriet li diffikoltajiet jistgħu jinħolqu mill-interpretazzjoni tad-dmirijiet tal-pussessuri ta’ l-awtorizzazzjonijiet eżistenti fl-ambitu ta’ l-aċċess għad-data. Sabiex jiġu evitati aktar diffikoltajiet jidher neċessarju li jiġu ċċarati d-dmirijiet ta’ l-Istati Membri, speċjalment id-dmir ta’ verifikar li l-pussessur ta’ awtorizzazzjoni juri li għandu aċċess għal dossier li huwa f’ konformità mal-kondizzjonijiet ta’ l-Anness II ta’ dik id-Direttiva. Iżda, din il-kjarfika ma timponix obligazzjonijiet ġodda fuq Stati Membri jew pussessuri ta’ awtorizzazzjonijiet meta mqabbla mad-direttivi li ġew adottati sa issa li jemenda l-Anness I.

               (10)

               Huwa għalhekk xieraq li d-Direttiva 91/414/KEE tiġi emendata kif meħtieġ.

               (11)

               Il-miżuri provduti f’din id-Direttiva huma in konformità ma’ l-opinjoni tal-Kumitat Permanenti dwar il-Katina ta’ l-Ikel u s-Saħħa ta’ l-Annimali,

         ADOTTA DAN IR-REGOLAMENT:
   Artikolu 1
   Anness I tad-Direttiva 91/414/KEE huwa emendat kif stipolat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw sa mhux iktar tard mill-31 ta’ Diċembru ta’ l-2006 il-liġijiet, ir-regolamenti u d-dispożizzjonijiet amministrattivi meħtieġa, l-iktar reċenti, sabiex ikunu f’konformità ma’ din id-Direttiva. Għandhom mingħajr dewmien jipprovdu lill-Kummissjoni bit-test ta’ dawn id-dispożizzjonijiet u tabella korrispendenti bejn dawn id-dispożizzjonijiet u d-Direttiva.
   Huma għandhom japplikaw dawk id-dispożizzjonijiet mill-1 ta’ Jannar ta’ l-2007.
   Meta l-Istati Membri jadottaw dawn id-disposizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha issir referenza bħal din.
   Artikolu 3
   1.   L-Istati Membri għandhom skond id-Direttiva 91/414/KEE, fejn huwa meħtieġ, jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li jkkun fihom il-chlorpyrifos, il-chlorpyrifos-methyl, il-mancozeb, il-maneb jew il-metiram bħala sustanzi attivi sal-31 ta’ Diċembru ta’ l-2006. Sa dik id-data, huma għandhom b’mod partikolari jivverifikaw li jintlaħqu l-kondizzjoniet fl-Anness I ta’ dik id-Direttiva li jittrattaw il-chlorpyrifos, il-chlorpyrifos-methyl, il-mancozeb, il-maneb jew il-metiram, bl-eċċezzjoni ta’ dawk identifikati fil-Parti B tar-reġistrazzjonijiet li jikkonċernaw dawk is-sustanzi attivi, u li d-detentur ta’ l-awtorizzazzjoni jkollu, jew ikollu aċċess għal dossier li jissodisfa l-kondizzjonijiet ta’ l-Anness II għal dik id-Direttiva skond il-kondizzjonijiet ta’ l-Artikolu 13.
   2.   Permezz ta’ deroga minn paragrafu 1, għal kull prodott tal-protezzjoni tal-pjanti awtorizzat li jikkuntieni l-chlorpyrifos, il-chlorpyrifos-methyl, il-mancozeb, il-maneb jew il-metiram bħala l-unika sustanza attiva jew inkella bħala waħda minn bosta sustanzi attivi li huma kollha elenkati fl-Anness I tad-Direttiva 91/414/KEE sa mhux aktar tard mit-30 ta’ Ġunju ta’ l-2006, l-Istati Membri jerġgħu jevalwaw mill-ġdid il-prodott skond il-prinċipji uniformi li hemm imsemmija fl-Anness VI tad-Direttiva 91/414/KEE, fuq il-bażi ta’ dossier li jissodisfa l-ħtiġiet ta’ l-Anness III ta’ dik id-Direttiva u tittieħed in konsiderazzjoni il-parti B tad-daħla fl-Anness i ta’ dik-id-Direttiva li tikkonċerna il-chlorpyrifos, il-chlorpyrifos-methyl, il-mancozeb, il-maneb u l-metiram rispettivament. Fuq bażi ta’ dik l-evalwazzjoni, huma jridu jiddeterminaw jekk il-prodott jissodisfa l-kondizzjonijiet stipolati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jiddeterminaw dak, l-Istati Membri jridu:

               (a)

               fil-każ ta’ prodott li jkun fih l-chlorpyrifos, il-chlorpyrifos-methyl, il-mancozeb, il-maneb jew il-metiram bħala l-unika sustanza attiva, fejn hemm il-ħtieġa, jemendaw jew jirtiraw l-awtorizzazzjoni sa mhux iktar tard mit-30 ta’ Ġunju 2010; jew

               (b)

               fil-każ ta’ prodott li fih il-chlorpyrifos, il-chlorpyrifos-methyl, il-mancozeb, il-maneb jew il-metiram bħala wieħed minn bosta sustanzi attivi, fejn hu meħtieġ, għandhom jemendaw jew jirtiraw l-awtorizzazzjoni sat-30 ta’ Ġunju ta’ l-2010 jew sad-data ffissata, għal tali emendament jew l-irtirar fid-Direttiva jew Direttivi rispettivi li kien õabu fis-seħħ l-inklużjoni tas-sustanza jew tas-sustanzi in kwestjoni fl-Anness I tad-Direttiva 91/414/KEE, skond liem waħda hi l-iktar reċenti.

         Artikolu 4
   Din id-Direttiva ser tidħol fis-seħħ nhar l-1 ta’ Lulju ta’ l-2006.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, nhar il-21 ta’ Ottubru 2005.

            Għall-Kummissjoni

         Markos KYPRIANOU

            Member of the Commission

      (1)  ĠU L 230, tad-19.8.1991, p. 1. Direttiva kif l-aħħar emendata bir-Regolament (KE) Nru 396/2005 tal-Parlament Ewropew u tal-Kunsill (ĠU L 70, 16.3.2005, p. 1).

      (2)  ĠU L 366, tal-15.12.1992, p. 10; Regolament kif l-aħħar emendat mir-Regolament (KE) Nru 2266/2000 (ĠU L 259, tat-13.10.2000, p. 10).

      (3)  ĠU L 107, tat-28.4.1994, p. 8. Regolament kif l-aħħar emendat bir-Regolament (KE) Nru 2230/95 (ĠU L 225, tat-22.9.1995, p. 1).

      ANNESS
      Li ġej għandu jiġi inkluż fl-aħħar tat-tabella fl-Anness I tad-Direttiva 91/414/KEE.

                     Nru

                     Isem Komuni,
                     Numri ta’ Identifikazzjoni

                     Isem IUPAC

                     Purezza (1)

                     Dħul fis-seħħ

                     Skadenza ta’ żmien għall-inklużjoni

                     Dispożizzjonijiet speċifiċi

                     “112

                     Chlorpyrifos
                     CAS N°
                     2921-88-2
                     CIPAC N°
                     221

                     O, O-diethyl-O-3,5,6-trichloro-2-pyridyl phosphorothioate

                     ≥ 970 g/kg
                     L-impurità o, o, o, o-tetraethyl dithiopyrophosphate (Sulfotep) ġiet kkunsidrata ta’ importanza tossikoloġika u ġie stabbilit livell massimu ta’ 3 g/Kg.

                     L-1 ta’ Lulju 2006

                     It-30 ta’ Ġunju 2016

                     PARTI A
                     Jistgħu jiġu awtorizzati biss l-użi bħala insettiċida.
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ evalwazzjoni dwar id-daminozide u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-3 ta’ Ġunju ta’ l-2005 għandhom jiġu kkunsidrati.
                     L-Istati Membri għandhom jagħtu attenzjoni partikolari għall-protezzjoni ta’ l-għasafar, tal-mammiferi, ta’ l-organiżmi akkwatiċi, tan-naħal u artropodi li mhumiex fil-mira u għandhom jaċċertaw li l-kondizzjonijiet ta’ awtorizzazzjoni jinkludu miżuri ta’ trażżin tar-riskji, fejn huwa xieraq, bħalma huma żoni li jservu ta’ buffers.
                     L-Istati Membri għandhom jitolbu s-sottomissjoni ta’ iktar studji sabiex jikkonfermaw l-assessjar tar-riskju fl-għasafar u fil-mammiferi. Huma għandhom jaċċertaw li n-notifikanti li fuq talba tagħhom il-chlorprifos ġie inkluż f’ dan l-Anness jipprovdu tali studji lill-Kummissjoni fi żmien sentejn mid-dħul fis-seħħ ta’ din id-Direttiva.

                     113

                     Chlorpyrifos-methyl
                     CAS N°
                     5598-13-0
                     CIPAC N°
                     486

                     O, O-dimethyl-O-3,5,6-trichloro-2-pyridyl phosphorothioate

                     ≥ 960 g/kg
                     L-impuritajiet o, o, o, o-tetramethyl dithiopyrophosphate (Sulfotemp) u o, o, o-trimethyl-o-(3,5,6-trichloro-2-pyridinyl) diphosphorodithioate (Sulfotemp - ester) ġew kkunsidrati ta’ importanza tossikoloġika u ġie stabbilit livell massimu għal kull impurità ta’ 5 g/Kg.

                     L-1 ta’ Lulju 2006

                     It-30 ta’ Ġunju 2016

                     PARTI A
                     Jistgħu jiġu awtorizzati biss l-użi bħala insettiċida.
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ evalwazzjoni dwar il-chlorpyrifos-methyl u b’ mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-3 ta’ Ġunju ta’ l-2005 għandhom jiġu kkunsidrati.
                     L-Istati Membri għandhom jagħtu attenzjoni partikolari għall-protezzjoni ta’ l-għasafar, tal-mammiferi, ta’ l-organiżmi akkwatiċi, tan-naħal u artropodi li mhumiex fil-mira u għandhom jaċċertaw li l-kondizzjonijiet ta’ awtorizzazzjoni jinkludu miżuri ta’ trażżin tar-riskji, fejn huwa xieraq, bħalma huma żoni li jservu ta’ buffers.
                     L-Istati Membri għandhom jitolbu s-sottomissjoni ta’ iktar studji sabiex jikkonfermaw l-assessjar tar-riskju fl-għasafar u fil-mammiferi meta jsir użu fil-miftuħ. Huma għandhom jaċċertaw li n-notifikanti li fuq talba tagħhom il-chlorprifos-methyl ġie inkluż f’ dan l-Anness jipprovdu tali studji lill-Kummissjoni fi żmien sentejn mid-dħul fis-seħħ ta’ din id-Direttiva.

                     114

                     Maneb
                     CAS N°
                     12427-38-2
                     CIPAC N°
                     61

                     manganese ethylenebis (dithiocarbamate) (polymeric)

                     ≥ 860 g/kg
                     L-impurità mill-manifattura ethylene thiourea hija kkunsidrata ta’ importanza tossikoloġika u m’ għandhiex teċċedi il-0.5 % tal-kontenut tal-maneb.

                     L-1 ta’ Lulju 2006

                     It-30 ta’ Ġunju 2016

                     PARTI A
                     Jistgħu jiġu awtorizzati biss l-użi bħala fungiċida.
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ evalwazzjoni dwar il-maneb u b’ mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-3 ta’ Ġunju ta’l-2005 għandhom jiġu kkunsidrati.
                     L-Istati Membri għandhom jagħtu attenzjoni partikolari għall-potenzjal ta’ kontaminazzjoni ta’ l-ilma ta’ taħt l-art meta s-sustanza attiva tiġi applikata fir-reġjuni li għandhom ħamrija vulnerabbli u/jew kondizzjonijiet klimatiċi estremi.
                     L-Istati Membri għandhom jagħtu attenzjoni partikolari għar-residwi fl-ikel u għandhom jevalwaw l-espożizzjoni fid-dieta tal-konsumaturi.
                     L-Istati Membri għandhom jagħtu attenzjoni partikolari għall-protezzjoni ta’ l-għasafar, tal-mammiferi, ta’ l-organiżmi akkwatiċi u artropodi li mhumiex fil-mira u għandhom jaċċertaw li l-kondizzjonijiet ta’ awtorizzazzjoni jinkludu miżuri ta’ trażżin tar-riskji.
                     L-Istati Membri għandhom jitolbu s-sottomissjoni ta’ iktar studji sabiex jikkonfermaw l-assessjar tar-riskju fl-għasafar u fil-mammiferi u għat-tossiċità fl-iżvilupp.
                     Huma għandhom jaċċertaw li n-notifikanti li fuq talba tagħhom il-maneb ġie inkluż f’ dan l-Anness jipprovdu tali studji lill-Kummissjoni fi żmien sentejn mid-dħul fis-seħħ ta’ din id-Direttiva.

                     115

                     Mancozeb
                     CAS N°
                     8018-01-7 (formerly 8065-67-5)
                     CIPAC N°
                     34

                     Manganese ethylenebis (dithiocarbamate) (polymeric) complex with zinc salt

                     ≥ 800 g/kg
                     l-impurità mill-manifattura ethylene thiourea hija kkunsidrata ta’ importanza tossikoloġika u m’ għandhiex teċċedi il-0.5 % tal-kontenut tal-mancozeb.

                     L-1 ta’ Lulju 2006

                     It-30 ta’ Ġunju 2016

                     PARTI A
                     Jistgħu jiġu awtorizzati biss l-użi bħala fungiċida.
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ evalwazzjoni dwar il-mancozeb u b’ mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-3 ta’ Ġunju ta’ l-2005 għandhom jiġu kkunsidrati.
                     L-Istati Membri għandhom jagħtu attenzjoni partikolari għall-potenzjal ta’ kontaminazzjoni ta’ l-ilma ta’ taħt l-art meta s-sustanza attiva tiġi applikata fir-reġjuni li għandhom ħamrija vulnerabbli u/jew kondizzjonijiet klimatiċi estremi.
                     L-Istati Membri għandhom jagħtu attenzjoni partikolari għar-residwi fl-ikel u għandhom jevalwaw l-espożizzjoni fid-dieta tal-konsumaturi.
                     L-Istati Membri għandhom jagħtu attenzjoni partikolari għall-protezzjoni ta’ l-għasafar, tal-mammiferi, ta’ l-organiżmi akkwatiċi u artropodi li mhumiex fil-mira u għandhom jaċċertaw li l-kondizzjonijiet ta’ awtorizzazzjoni jinkludu miżuri ta’ trażżin tar-riskji.
                     L-Istati Membri għandhom jitolbu s-sottomissjoni ta’ iktar studji sabiex jikkonfermaw l-assessjar tar-riskju fl-għasafar u fil-mammiferi u għat-tossiċità fl-iżvilupp.
                     Huma għandhom jaċċertaw li n-notifikanti li fuq talba tagħhom il-mancozeb ġie inkluż f’ dan l-Anness jipprovdu tali studji lill-Kummissjoni fi żmien sentejn mid-dħul fis-seħħ ta’ din id-Direttiva.

                     116

                     Metiram
                     CAS N°
                     9006-42-2
                     CIPAC N°
                     478

                     Zinc ammoniate ethylenebis(dithiocarbamate) – poly[ethylenebis(thiuramdisulfide)]

                     ≥ 840 g/kg
                     L-impurità mill-manifattura ethylene thiourea hija kkunsidrata ta’ importanza tossikoloġika u m’ għandhiex teċċedi il-0.5 % tal-kontenut tal-metiram.

                     L-1 ta’ Lulju 2006

                     It-30 Ġunju 2016

                     PARTI A
                     Jistgħu jiġu awtorizzati biss l-użi bħala fungiċida.
                     PARTI B
                     Għall-implimentazzjoni tal-prinċipji uniformi ta’ l-Anness VI, il-konklużjonijiet tar-rapport ta’ evalwazzjoni dwar il-metiram u b’ mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta’ l-Annimali fit-3 ta’ Ġunju ta’ l-2005 għandhom jiġu kkunsidrati.
                     L-Istati Membri għandhom jagħtu attenzjoni partikolari għall-potenzjal ta’ kontaminazzjoni ta’ l-ilma ta’ taħt l-art meta s-sustanza attiva tiġi applikata fir-reġjuni li għandhom ħamrija vulnerabbli u/jew kondizzjonijiet klimatiċi estremi.
                     L-Istati Membri għandhom jagħtu attenzjoni partikolari għar-residwi fl-ikel u għandhom jevalwaw l-espożizzjoni fid-dieta tal-konsumaturi.
                     L-Istati Membri għandhom jagħtu attenzjoni partikolari għall-protezzjoni ta’ l-għasafar, tal-mammiferi, ta’ l-organiżmi akkwatiċi u artropodi li mhumiex fil-mira u għandhom jaċċertaw li l-kondizzjonijiet ta’ awtorizzazzjoni jinkludu miżuri ta’ trażżin tar-riskji.
                     L-Istati Membri għandhom jitolbu s-sottomissjoni ta’ iktar studji sabiex jikkonfermaw l-assessjar tar-riskju fl-għasafar u fil-mammiferi. Huma għandhom jaċċertaw li n-notifikanti li fuq talba tagħhom il-metiram ġie inkluż f’dan l-Anness jipprovdu tali studji lill-Kummissjoni fi żmien sentejn mid-dħul fis-seħħ ta’ din id-Direttiva.”

         (1)  Aktar dettalji dwar l-identità u l-ispeċifikazzjoni tas-sustanza attiva huma pprovduti fir-rapport tar-reviżjoni.